sagorsarker/bangla-wikipedia huggingface dataset:
২০২২ ফিনল্যান্ড ক্রিকেট দলের ডেনমার্ক সফর

ফিনল্যান্ড পুরুষ ক্রিকেট দল ২০২২ সালের মে মাসে তিনটি টোয়েন্টি২০ আন্তর্জাতিক (টি২০আই) ম্যাচের একটি সিরিজ খেলার জন্য ডেনমার্ক সফর করে। সিরিজটি পুরুষ টি২০আই নর্ডীয় কাপের ২০২২ সালের আসর হিসেবে গণ্য হয়। টি২০আই সিরিজ শুরুর আগে ও সমাপ্তির পরে ডেনমার্ক ও ফিনল্যান্ডের এ দল নিজেদের মধ্যে দুটি ম্যাচ খেলে। টি২০আই সিরিজটি উভয় দলের জন্য ২০২২–২৩ আইসিসি পুরুষ টি২০ বিশ্বকাপ ইউরোপ বাছাইপর্বের উপআঞ্চলিক টুর্নামেন্টসমূহের প্রস্তুতি হিসেবে গণ্য হয়। সিরিজে ডেনমার্ক ২–১ ব্যবধানে জয়ী হয়।
কালো ড্রাগন জলাশয়

কালো ড্রাগন জলাশয় () হলো প্রাকৃতিক জ্যাড বসন্ত উদ্যানের (ইউ কোয়ান গং ইউয়ান) একটি বিখ্যাত জলাশয়, যা চীনের ইউন্নান প্রদেশের লিজিয়াংয়ের পুরনো শহরের উত্তরে কিছু হাঁটা পথ দূরে এলিফ্যান্ট হিলের পাদদেশে অবস্থিত। এটি কিন সাম্রাজ্যের সময় ১৭৩৭ সালে নির্মাণ করা হয়। এর সাদা মার্বেল সেতুর উপর দিয়ে এই অঞ্চলের সবচেয়ে উঁচু পর্বত জেড ড্রাগন স্নো মাউন্টেন এর দৃশ্য দেখা যায়।
অতীতে, বিখ্যাত দৃশ্য ধ্বংস হয়ে জলাশয় নিজেই কখনও কখনও শুকনো হয়েছিল। ২০১০ সালে যদিও উদ্যানটিকে স্থানীয় সরকার একটি জল সংরক্ষণ এলাকা হিসেবে ঘোষণা করে। ২০১৪ সালে পুনরায় জলাশয়টি জলে পূর্ণ করে এর আগের সৌন্দর্য পুনরুদ্ধার করা হয়।
উদ্যানটিতে বেশ কয়েকটি ছোট মন্দির এবং শিবির রয়েছে:
এছাড়াও পার্কটি ডোংবা সংস্কৃতি গবেষণা প্রতিষ্ঠান এবং ডোংবা সংস্কৃতি জাদুঘরেরও একটি স্থান।
দারা পিরোজশ আন্তিয়া

দারা পিরোজশ আন্তিয়া (১৯১৪ - ১৯৯৯), ছিলেন একজন ভারতীয় ধাতুবিদ্যা প্রকৌশলী, গবেষক, ব্যবসায়িক নির্বাহী এবং  'ইন্ডিয়ান ইনস্টিটিউট অফ মেটালস'-এর প্রতিষ্ঠাতা। আন্তিয়া বুলসারের একটি পার্সি পরিবারে জন্মগ্রহণ করেছিলেন এবং নয় সন্তানের পরিবারে তিনি ছিলেন সপ্তম সন্তান। আন্তিয়া বেনারস হিন্দু বিশ্ববিদ্যালয় থেকে বিজ্ঞানে স্নাতক ডিগ্রি এবং ম্যাসাচুসেটস ইনস্টিটিউট অফ টেকনোলজি থেকে ডক্টরেট ডিগ্রি লাভ করেন। তিনি হার্ভার্ড বিজনেস স্কুলের অ্যাডভান্সড ম্যানেজমেন্ট প্রোগ্রামেরও প্রাক্তনী ছিলেন। ১৯৪৫ খ্রিস্টাব্দ হতে ১৯৫০ খ্রিস্টাব্দ  পর্যন্ত তিনি ভারত সরকারের ধাতু দপ্তরের বিভিন্ন পদে নিয়োজিত ছিলেন। ১৯৪৬ খ্রিস্টাব্দ যখন তিনি কলকাতায় ইন্ডিয়ান অ্যালুমিনিয়াম কোম্পানির প্রধান ধাতুবিদ্যা বিশারদ ছিলেন সে সময়ের তিনি স্বনামধন্য প্রকৌশল পরামর্শদাতা ড.এম এন দস্তুরের সহায়তায় ইন্ডিয়ান ইনস্টিটিউট অফ মেটালস প্রতিষ্ঠা করেন। আন্তিয়া 'জার্নাল অফ অ্যালয় ফেজ ডায়াগ্রাম' এবং 'জার্নাল অফ ফেজ ইকুইলিব্রিয়া'-রও সহ-প্রতিষ্ঠাতা ছিলেন। ১৯৪৫ খ্রিস্টাব্দে তিনি <nowiki>"আমেরিকান সোসাইটি ফর মেটাল"</nowiki> এর  হেনরি মেরিয়ন হাউ মেডেল লাভ করেন। পরবর্তীতে তিনি ভারতের ইউনিয়ন কার্বাইডের সহকারী ম্যানেজিং ডিরেক্টর হন এবং দেশব্যাপী সংস্থাটির সম্প্রসারণে গুরুত্বপূর্ণ ভূমিকা পালন করেন। এছাড়াও আন্তিয়া একজন রঞ্জি ট্রফির ক্রিকেটার  এবং সর্বভারতীয় কারিগরি শিক্ষা পরিষদের সদস্যও ছিলেন।। 
আন্তিয়ার স্মৃতিতে ইন্ডিয়ান ইনস্টিটিউট অফ মেটাল'স একটি বার্ষিক বক্তৃতার আয়োজন করে। ২০০৬ খ্রিস্টাব্দের সেই প্রথম বক্তৃতায় ভারতের তৎকালীন রাষ্ট্রপতি এ. পি. জে. আবদুল কালাম উল্লেখ করেন যে, আন্তিয়া ভারতে ধাতুবিদ্যার বিকাশ ও উন্নয়নে অসামান্য অবদান রেখেছেন এবং  বহু কৌশলগতভাবে গুরুত্বপূর্ণ শংকর ধাতুর নকশা ও তার বিকাশের জন্য সচেষ্ঠ ছিলেন।
নূর মুহাম্মদ আজমী

নূর মুহাম্মদ আজমী (১৯০০ – ১৯৭২) একজন বাংলাদেশি ইসলামি পণ্ডিত ও শিক্ষাবিদ। তিনি রশিদ আহমদ গাঙ্গুহির খলিফা জমিরুদ্দিন আহমদের শিষ্য ছিলেন। কর্মজীবনে তিনি ফেনী আলিয়া মাদ্রাসার অধ্যক্ষের দায়িত্ব পালন করেন। বাংলা ভাষায় ইসলামি সাহিত্য সম্ভার তৈরিতে তার অবদান রয়েছে। তার রচিত "হাদীছের তত্ত্ব ও ইতিহাস" বাংলাভাষার সর্বপ্রথম হাদিসশাস্ত্র বিষয়ক গ্রন্থ। এছাড়াও তিনি "মিশকাতুল মাসাবীহ'র" বঙ্গানুবাদ করেছিলেন। বাংলাদেশ জমিয়াতুল মোদার্রেছীন প্রতিষ্ঠায় তার ভূমিকা ছিল।
আজমি ১৯০০ সালে ফেনী জেলার সিলোনিয়া নামক এলাকার নেয়াজপুর গ্রামে জন্মগ্রহণ করেন। তার পিতা শেখ আলী আযম ও মাতা শেখ রহীমুন নেসা। শৈশবে তিনি নানা মুন্সি মুহাম্মদ হাতেম এবং পিতার নিকট "কুরআন" শিক্ষালাভ করেন। পাশাপাশি বাংলা ও ফার্সি ভাষার প্রাথমিক শিক্ষাও লাভ করেন। এরপর গ্রামের নৈশ বিদ্যালয় থেকে আর্যমাত্রা ও আব্দুল লতীফ মোল্লার নিকট বাল্যশিক্ষা সমাপ্ত করেন। এরপর তিনি দাগনভূঁইয়া মাদ্রাসায় ভর্তি হন। এখানে তিন বছর অতিবাহিত করে তিনি চট্টগ্রাম মীরসরাইয়ের আবুর হাট মাদ্রাসায় গমন করেন। এখানে তিনি জামাতে শশম (১০ম) পর্যন্ত পড়াশোনা করেন। এরপর ১৯২৫ সালে তিনি উচ্চশিক্ষা লাভের উদ্দেশ্যে চট্টগ্রামের দারুল উলুম মাদ্রাসায় ভর্তি হন। এই মাদ্রাসায় তিনি আলিম ও ফাজিল পাস করেন। তিনি নিজ উদ্যোগে কলকাতা ইম্পিরিয়াল লাইব্রেরি ও ঢাকা আলিয়া লাইব্রেরি থেকে কুরআন, হাদিস, উর্দু, ফার্সি, বাংলা এবং সাহিত্য বিষয়ক বই পুস্তক অধ্যয়ন করেন।
শিক্ষাজীবন সমাপ্ত করে ১৯২৭ সালে তিনি বালুয়া চৌমুহনী মাদরাসায় শিক্ষক হিসেবে যোগদানের মাধ্যমে কর্মজীবনের সূচনা করেন। এরপর তিনি ১৯২৮ থেকে ১৯৪৩ খ্রিস্টাব্দ পর্যন্ত ফেনী আলিয়া মাদ্রাসায় শিক্ষকতা করেন।
তিনি মাদ্রাসা শিক্ষা সংস্কারের লক্ষ্যে প্রচেষ্টা চালিয়ে যান। এ ব্যাপারে তিনি সরকারের দৃষ্টি আকর্ষণ করেন। ১৯৪৫ খ্রিস্টাব্দে বঙ্গীয় সরকারের শিক্ষামন্ত্রী খান বাহাদুর মোয়াজ্জম হোসাইনের সভাপতিত্বে একটি কমিশন গঠিত হয়। উক্ত কমিশনে সংস্কারকল্পে তিনি উর্দু ভাষায় ""মাদারিসে আরবিয়া কা নেজামে তালীম"" রচনা করেন। আজমী রশিদ আহমদ গাঙ্গুহির খলিফা জমিরুদ্দিন আহমদের হাতে বাইয়াত গ্রহণ করেন।
তিনি ১৯৭২ সালের ১৬ আগস্ট মৃত্যুবরণ করেন।
তিনি তদানীন্তন পূর্ব পাকিস্তানের জাতীয় দৈনিক, সাপ্তাহিক, মাসিক পত্রিকাসমূহে নিয়মিত লিখতেন এবং পূর্ব পাকিস্তান সাংবাদিক সমিতির একজন গুরুত্বপূর্ণ সদস্য ছিলেন। তার রচনাসমূহের মধ্যে রয়েছে:
ফাতমা জোহরা কেসেন্টিনি

ফাতমা জোহরা ওয়াহশিফসাল (ডাকনাম কেসেন্টিনি) হচ্ছে একজন আলজেরিয়ান মহিলা যিনি ১৯৯৫ থেকে ২০০৪ সাল পর্যন্ত বিষাক্ত বর্জ্য নিয়ে প্রথম জাতিসংঘের বিশেষ প্রতিবেদক ছিলেন। তার অবস্থানের আগে, তিনি সংখ্যালঘুদের প্রতি বৈষম্য হ্রাস ও সুরক্ষার উপ-কমিশনের একজন বিশেষ প্রতিবেদক ছিলেন ১৯৮৯ থেকে ১৯৯৪ সাল পর্যন্ত।
১৯৮৯ সালে যখন তাকে মানবাধিকার ও পরিবেশ বিষয়ক বিশেষ রিপোর্টার হিসেবে মনোনীত করা হয় কেসেন্টিনি সংখ্যালঘুদের বৈষম্য প্রতিরোধ ও সুরক্ষা সংক্রান্ত উপ-কমিশনের অংশ ছিলেন। জাতিসংঘের মানবাধিকার কমিশনের হয়ে তিনি ১৯৯০ সালে পরিবেশগত মানবাধিকার নিয়ে চার বছরের তদন্ত শুরু। ১৯৯৪ সালে তার গবেষণা শেষ করার পর তিনি তার ফলাফল জমা দেন এবং মানবাধিকার এবং পরিবেশ সম্পর্কিত নীতির খসড়া ঘোষণাপত্রে স্বাক্ষর করেন । 
১৯৯৫ সালে কেসেন্টিনি বিষাক্ত বর্জ্য বিষয়ে জাতিসংঘের বিশেষ প্রতিবেদক হন। তার মেয়াদের শুরুতে তিনি বিষাক্ত বর্জ্য নিষ্পত্তি করাকালে স্বাস্থ্যের প্রভাব সম্পর্কে তথ্য সংগ্রহ করেছিলেন। ১৯৯৭ সালে তার প্রতিবেদন জমা দেওয়ার পর কেসেন্টিনিকে ভূমি গবেষণা পরিচালনার জন্য প্রয়োজনীয় তহবিল প্রদান না করার জন্য জাতিসংঘের মানবাধিকার বিষয়ক হাইকমিশনার অফিসের সমালোচনা করেছিলেন। ১৯৯৮ সালে পুনরায় নিযুক্ত হওয়ার পর, কেসেন্টিনি উন্নয়নশীল দেশগুলিতে বিষাক্ত বর্জ্য নিষ্পত্তির বিষয়ে প্রস্তাবনা তৈরি করতে শুরু করেন।বিশেষ রিপোর্টার হিসেবে চূড়ান্ত মেয়াদ ২০০১ সালে শুরু হয় এবং ২০০৪ সালে শেষ হয়। 
বিশেষ প্রতিবেদক হিসেবে তার কাজের বাইরে কেসেন্টিনি ১৯৯১ সালে দাসত্বের সমসাময়িক ধরনের উপর কর্মীদলের চেয়ারম্যান ছিলেন।
কেসেন্টিনি একজন জনাব ওয়াহশিফসালকে বিয়ে করেছিলেন।
ব্রুনারের গ্রন্থি

ব্রুনারের গ্রন্থি বা ডিওডেনামের গ্রন্থি () হল মানব পরিপাকতন্ত্রের ক্ষুদ্রান্ত্রের ডিওডেনামে অবস্থিত গ্রন্থি। এটি সাবমিউকোসা স্তরে অবস্থিত। এটির মূল কাজ বাইকার্বনেট আয়ন-সমৃদ্ধ মিউকাস ক্ষরণ করা।
এই গ্রন্থি ইজিএফ হরমোন ক্ষরণ করে, যা অক্সিনটিক কোষ ও পেপটিক কোষ-এর ক্ষরণ মাত্রা হ্রাস করে।
সুইস ডাক্তার জোহান কনরাড ব্রুনার-এর নামানুসারে এই গ্রন্থির নামকরণ করা হয়েছিল।
ডিওডেনামকে ব্রুনারের গ্রন্থির জন্যই জেজুনাম ও ইলিয়াম থেকে আলাদা করা যায়।
এটি ক্ষারীয় বাইকার্বনেট আয়ন-সমৃদ্ধ মিউকাস ক্ষরণ করে ও পাকস্থলীর আম্লিক প্রভাবকে হ্রাস করে। ফলে ডিওডেনামের মিউকোসা স্তর অ্যাসিডের ধ্বংস থেকে রক্ষা পায়। এটি ইজিএফ হরমোন ক্ষরণ করে যা পাকস্থলীর কোষগুলির ক্ষরণ হ্রাস করে।
পারফেক্টিং উইমেন: মাওলানা আশরাফ আলী থানভী’স বেহেশতী জেওর

পারফেক্টিং উইমেন: মাওলানা আশরাফ আলী থানভী’স বেহেশতী জেওর () মার্কিন যুক্তরাষ্ট্রের ক্যালিফোর্নিয়া বিশ্ববিদ্যালয়ের অধ্যাপিকা বারবারা ডি. মেটকাল্ফ রচিত আশরাফ আলী থানভীর "বেহেশতী জেওরের" ভাষ্য সহ একটি খণ্ডিত ইংরেজি অনুবাদ। এটি ১৯৯২ সালে ক্যালিফোর্নিয়া বিশ্ববিদ্যালয় প্রেস থেকে প্রকাশিত হয়। লেখিকা সাবধানতার সাথে বইটির সেই অধ্যায়গুলো বেছে নিয়েছেন যা স্রষ্টা, ব্যক্তি, সমাজ এবং লিঙ্গ সম্পর্কে সংস্কারবাদী চিন্তাধারার থিমগুলিকে সর্বোত্তমভাবে চিত্রিত করে। তিনি পাঠ্যের সাথে প্রতিটি অধ্যায়ে একটি উল্লেখযোগ্য ভূমিকা, সেইসাথে বিস্তারিত ব্যাখ্যা প্রদান করেছেন।
মুখবন্ধ প্রদানের মাধ্যমে লেখিকা গ্রন্থটির সূচনা করেন। এরপর তিনি তার অনুবাদ সম্পর্কে টীকা ও তারপর "বেহেশতী জেওর" সম্পর্কে একটি ভূমিকা দেন। লেখিকা "বেহেশতী জেওরের" মোট ৫টি অধ্যায় অনুবাদ করেছেন। অধ্যায়গুলো হল: ১, ৬, ৭, ৮, ১০। প্রতিটি অধ্যায় অনুবাদ করে লেখিকা তারসাথে একটি ভূমিকা প্রদান করেছেন এবং তারপরে সেই অধ্যায়ের ব্যাখ্যা বিশ্লেষণ করেছেন।
ফ্রানৎস শুবার্ট

ফ্রানৎস পিটার শুবার্ট ( ; ৩১ জানুয়ারী ১৭৯৭ - ১৯ নভেম্বর ১৮২৮) ছিলেন ধ্রুপদী এবং প্রারম্ভিক রোমান্টিক যুগের একজন অস্ট্রিয়ান সুরকার। তার স্বল্প জীবনকাল থাকা সত্ত্বেও, শুবার্ট ৬০০টিরও বেশি ধর্মনিরপেক্ষ কণ্ঠের কাজ (প্রধানত লাইডার ), সাতটি সম্পূর্ণ সিম্ফোনি, ধর্মীয় সঙ্গীত, অপেরা, আনুষঙ্গিক সঙ্গীত এবং পিয়ানো এবং চেম্বার সঙ্গীতের একটি বৃহৎ অংশসহ একটি বিশাল রচনাসম্ভার রেখে গিয়েছেন। তার প্রধান কাজগুলির মধ্যে রয়েছে "এর্লকোনিগ" (ডি. ৩২৮), দ্য পিয়ানো কুইন্টেট ইন এ মেজর, ডি. ৬৬৭ (ট্রাউট কুইন্টেট), সিম্ফনি নং ৮ ইন বি মাইনর, ডি. ৭৫৯ (অসমাপ্ত সিম্ফনি), "গ্রেট" সিম্ফনি নং ৯ ইন সি মেজর, ডি. ৯৪৪, স্ট্রিং কুইন্টেট (ডি. ৯৫৬), তিনটি শেষ পিয়ানো সোনাটা (ডি. ৯৫৮-৯৬০), অপেরা "ফিয়েরব্রাস" (ডি. ৭৯৬), "রোসামুন্দে" নাটকের আনুষঙ্গিক সঙ্গীত (ডি. ৭৯৭), এবং গানের চক্র "ডাই শোনে মুলারিন" (ডি. ৭৯৫) এবং "উইন্টাররাইজ" (ডি. ৯১১)।
গ্যাবরে সিডিবে

গ্যাবরে সিডিবে (; ; জন্ম: ৬ মে ১৯৮৩) একজন মার্কিন অভিনেত্রী। তিনি ২০০৯ সালে "প্রেশাস" দিয়ে চলচ্চিত্রে আগমন করেন, যার জন্য তিনি শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার অর্জন করেন এবং শ্রেষ্ঠ অভিনেত্রী বিভাগে একাডেমি পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল "টাওয়ার হাইস্ট" (২০১১), "হোয়াইট বার্ড ইন আ ব্লিজার্ড" (২০১৪), "গ্রিমসবি" (২০১৬) ও "আন্তেবেলাম" (২০২০)।
২০১০ থেকে ২০১৩ পর্যন্ত তিনি শোটাইমের "দ্য বিগ সি" ধারাবাহিকের মূল অভিনয়শিল্পীদলের অন্তর্ভুক্ত ছিলেন। সিডিবে "আমেরিকান হরর স্টোরি: কোভেন" (২০১৩-২০১৪) টিভি ধারাবাহিকে কুইনি এবং "আমেরিকান হরর স্টোরি: ফ্রিক শো" (২০১৪-২০১৫) টিভি ধারাবাহিকে রেজিনা রস চরিত্রে অভিনয় করেন। পরবর্তীকালে তিনি "আমেরিকান হরর স্টোরি:হোটেল" (২০১৫-২০১৬) ও "আমেরিকান হরর স্টোরি: অ্যাপোক্যালিপ্স" (২০১৮)-এ তার পূর্বে অভিনীত কুইনি চরিত্রে অভিনয় করেন। ২০১৫ থেকে ২০২০ সাল পর্যন্ত তিনি ফক্সের সঙ্গীতধর্মী নাট্য ধারাবাহিক "এম্পায়ার"-এ বেকি উইলিয়ামস চরিত্রে অভিনয় করেন।
সিডিবে ১৯৮৩ সালের ৬ই মে নিউ ইয়র্ক সিটির ব্রুকলিনের বেডফোর্ড-স্টুভেস্যান্টে জন্মগ্রহণ করেন এবং হারলেমে বেড়ে ওঠেন। তার মাতা অ্যালিস ট্যান রিডলি একজন মার্কিন আরঅ্যান্ডবি ও গসপেল সঙ্গীতশিল্পী, যাকে ২০১০ সালের ১৫ই জুন আমেরিকাস গট ট্যালেন্ট অনুষ্ঠানের পঞ্চম মৌসুমে দেখা গিয়েছিল। তার পিতা ইবনো সিডিবে সেনেগাল থেকে মার্কিন যুক্তরাষ্ট্রে এসেছেন এবং তিনি একজন ক্যাব চালক। সিডিবে নারীবাদী সক্রিয়কর্মী ডরথি পিটম্যান হিউজের সাথে বসবাস করেন এবং বেড়ে ওঠেন। তিনি বরা অব ম্যানহাটন কমিউনিটি কলেজ থেকে সহযোগী ডিগ্রি অর্জন করেন এবং সিটি কলেজ অব নিউ ইয়র্ক ও মার্সি কলেজে ভর্তি হন কিন্তু পড়াশোনা করেননি। অভিনয় জীবন শুরুর পূর্বে তিনি দ্য ফ্রেশ এয়ার ফান্ডের অফিসে রিসিপশনিস্ট হিসেবে কর্মরত ছিলেন।
এল'আদ হামলা ২০২২

৫ মে ২০২২-এ ইসরায়েলের স্বাধীনতা দিবসের ("ইয়োম হা'তজমাউত)" সময় ইসরায়েলের কেন্দ্রীয় জেলা এল'আদে একটি গণ ছুরিকাঘাতের ঘটনা ঘটে। ঘটনায় তিনজন নিহত ও চারজন আহত হয়।
ইসরায়েলি পুলিশ পশ্চিম তীরের রুম্মানাহ থেকে আসা দুই ফিলিস্তিনি অপরাধীকে এই ঘটনার জন্য শনাক্ত করেছে।
সাম্প্রতিক সপ্তাহগুলোয় ফিলিস্তিনি এবং ইসরায়েলি আরবরা ইসরায়েলে একের পর এক মারাত্মক হামলা চালিয়েছে যা ২০০৬-এর পর সবচেয়ে মারাত্মক হয়ে উঠে। হামলার এক সপ্তাহ আগে নাবলুসের দুই হামাস সমর্থক এরিয়েলে এক নিরাপত্তারক্ষীকে হত্যা করে। ইসরায়েলি পুলিশ যখন খুনিদের সন্ধান চালিয়ে যাচ্ছিল, তখন গাজায় হামাসের নেতা ইয়াহিয়া সিনওয়ার একটি জনসমক্ষে বক্তৃতা করেছিলেন যেখানে তিনি ফিলিস্তিনি ও ইসরায়েলি আরবদের ইসরায়েলিদের বিরুদ্ধে "সকল সম্ভাব্য অস্ত্র বাড়াতে উৎসাহিত করেছিলেন, হোক সেটা একটি রাইফেল, একটি পিস্তল, বা একটি ছুরি" দিয়ে।
হামলাকারীরা কুড়াল ও একটি পিস্তল হাতে রাত ৮:৩৫-এ শ্লোমো ইবনে গবিরোল স্ট্রিটে এসে পৌঁছায়। তারা একজন নিরাপত্তারক্ষীর মুখোমুখি হয়, যিনি তাদের থামানোর চেষ্টা করেন। কিন্তু তিনি হামলাকারীদের হাতে নিহত হন। তারপরে তারা ইলাদের নিকটবর্তী কেন্দ্রীয় উদ্যানে পৌঁছেছিল, যা ইস্রায়েলের ৭৪ তম স্বাধীনতা দিবস উদযাপন করতে আসা দর্শনার্থীদের দ্বারা পূর্ণ ছিল এবং সেখানে হামলাকারীরা তাদের আক্রমণ করতে শুরু করে, সেখানে তারা আরও দুই ব্যক্তিকে হত্যা ও আরও চারজনকে আহত করে।
নিহতদের মধ্যে দুজনের বয়স ৪০, আর তৃতীয় শিকার একজন ৩৫ বছর বয়সী। একজন ৬০ বছর বয়সী লোক ও একজন ৩৫ বছর বয়সী লোক গুরুতর আহত হয়েছেন। হামলাকারীদের সাথে লড়াইয়ে একজন ৪০ বছর বয়সী ব্যক্তি মাঝারিভাবে আহত হয়েছেন ও ২৩ বছর বয়সী একজন হালকা আহত হয়েছেন।
ইসরায়েলি পুলিশ দুই অপরাধীকে পশ্চিম তীরের জেনিনের কাছে অবস্থিত রুম্মানাহ থেকে আসাদ আলরাফাআনি (২০) ও সাবি শাজির (১৯) হিসেবে চিহ্নিত করেছে। হামলার পর দুজনই গাড়িতে করে পালিয়ে যায়। দুই দিন তল্লাশির পর, উভয় অপরাধীকে শিন বেট এজেন্ট এবং ম্যাগলান কমান্ডো ইউনিটের একজন অফিসার দ্বারা এলাদ এবং রোশ হায়াইনের মধ্যে, কাছাকাছি একটি জঙ্গলে লুকিয়ে ধরা হয়েছিল।
হামাস এই হামলার প্রশংসা করেছে, তারা এটিকে আল-আকসা মসজিদে সাম্প্রতিক সংঘর্ষের প্রতিশোধ হিসেবে বর্ণনা করেছে, কিন্তু এর দায় স্বীকার করেনি। ফিলিস্তিনি ইসলামি জিহাদও এই ছুরিকাঘাতের আক্রমণকে অভিনন্দন জানিয়েছে।
ফিলিস্তিন রাষ্ট্রের রাষ্ট্রপতি মাহমুদ আব্বাস বলেছেন যে "ফিলিস্তিনি ও ইসরায়েলিদের হত্যা এমন এক সময়ে পরিস্থিতির আরও অবনতির দিকে নিয়ে যাবে যেখানে আমরা সবাই স্থিতিশীলতা অর্জন ও উত্তেজনা রোধ করার জন্য প্রার্থনা করছি"।
নাবলুস, তুলকারম, গাজা নগরী ও খান ইউনুসের কিছু ফিলিস্তিনি পথচারীদের কাছে মিষ্টি তুলে দিয়ে এই আক্রমণ উদযাপন করেছে। একটি ফিলিস্তিনি টেলিগ্রাম চ্যানেলে কুড়াল দিয়ে ইহুদিদের হত্যায় উৎসাহিত করা একটি ভিডিও প্রচার করা হয়েছে৷
মার্কিন যুক্তরাষ্ট্রের পররাষ্ট্রমন্ত্রী অ্যান্টনি ব্লিংকেন বৃহস্পতিবার এক প্রেস ব্রিফিংয়ের সময় বলেছেন যে তিনি "নিরপরাধ পুরুষ ও মহিলাদের লক্ষ্য করে ভয়াবহ হামলার" "তীব্র নিন্দা" করেন।
মুহসিন ইবনে আলী

মুহসিন ইবনে আলী (, '), মোহসিন বানানও প্রচলিত, তিনি ছিলেন ফাতিমা বিনতে মুহাম্মাদ এবং আলী ইবনে আবি তালিবের কনিষ্ঠ পুত্র এবং এইভাবে ইসলামের শেষ নবী মুহাম্মাদের নাতি। তিনি হোসাইন ও হাসানের ভাই ছিলেন।
মুহসিনের মৃত্যু নিয়ে শিয়া ও সুন্নিদের মধ্যে বিরোধ রয়েছে। শিয়ারা বিশ্বাস করে যে মুহসিন ১৮ জানুয়ারী ৬৩২ সালে গর্ভপাতের কারণে মারা যান। সুন্নিরা বিশ্বাস করেন যে, মুহসিন তার শৈশবে মারা যান, কোনো গর্ভপাত ঘটেনি। মুহসিনের তিনশত বছর পরে ১০ শতকে গর্ভপাতের প্রথম পরিচিত উল্লেখ পাওয়া যায়।
মুহসিনের ভাই হাসান ইবনে আলী এবং হোসাইন ইবনে আলীর নামের মত "মুহসিন" নামটিও আরবি মূলধাতু (ح-س-ن) Ḥ-S-N থেকে এসেছে। "মুহসিন" এর অর্থ হতে পারে "কল্যাণকর", "উপকারী", বা "যে সাহায্য করার কাজ করে।" বেশ কয়েকটি ইসলামি সূত্র জানায় যে হাসান, হোসাইন এবং মুহসিনের নাম তাদের পিতামহ ও ইসলামের নবী মুহাম্মাদের প্রদায়িত।
সকীফার সমাবেশে আবু বকর খলিফা হন, কিন্তু আলী এবং তার কিছু সমর্থক তার শাসনকে বৈধ বলে মনে করেননি। আলাওয়ীরা আলীকে খলিফা হিসাবে সমর্থন করেছিল এবং ফাতিমার সাথে যে বাড়িতে তিনি থাকতেন সেখানে একত্রিত হয়েছিল, যেখানে উমর আবু বকরের নির্দেশে কাজ করছিলেন এবং আলীর আনুগত্য পেতে আসেন। সুন্নি পণ্ডিত আত তাবারি এবং ইবনে কুতাইবা বর্ণনা করেছেন যে উমর হুমকি দিয়েছিলেন যে, যদি আলী আবু বকরের কর্তৃত্ব স্বীকার করতে অস্বীকার করেন তবে ঘরটি পুড়িয়ে ফেলা হবে। ঐতিহাসিক আল-বালাজুরী বলেছেন যে, আলীর সম্মতির মধ্য দিয়ে এখানে বিবাদের সমাপ্তি হয়েছিল। যাইহোক কিছু বর্ণনা যোগ করে যে, উমর এবং তার সমর্থকরা সহিংসভাবে বাড়িতে প্রবেশ করেছিলেন। যার ফলে ফাতিমার গর্ভে থাকা মুহসিনের গর্ভপাত হয়েছিল। মুতাজিলা ধর্মতাত্ত্বিক ইব্রাহিম নাজ্জাম ব্যাখ্যা করেছেন যে, "উমর ফাতিমার পেটে এমনভাবে আঘাত করেছিলেন যে তার গর্ভের সন্তানটি মারা গিয়েছিল।"  বিপরীতে, ইবনে রুসতম তাবারি বলেছেন যে, কুনফুদ নামে উমরের একজন সহযোগী, তার তরবারির খাপ দিয়ে তাকে আঘাত করে গর্ভপাত ঘটায়।
মুহসিনের মৃত্যু নিয়ে শিয়া মুসলিম ও সুন্নি মুসলমানদের মধ্যে বিরোধ রয়েছে। মুহসিন শৈশবেই মারা গিয়েছিলেন, কোনো গর্ভপাতের কথা উল্লেখ না করেই অনেক প্রাথমিক ঐতিহাসিক সূত্র রয়েছে। ইতিহাসবিদ বালাজুরি, ইয়াকুবী এবং আল-মাসুদী ফাতিমার সন্তানদের মধ্যে মুহসিনকে তালিকাভুক্ত করেছেন, কিন্তু গর্ভপাতের কোনো উল্লেখ ছাড়াই। একইভাবে, শিয়া ধর্মতাত্ত্বিক শেখ মুফীদ তার "কিতাব আল-ইরশাদ" লেখার সময়, মুহসিনের মৃত্যুর বিষয়ে কোনো সহিংসতার উল্লেখ করেননি। ঝগড়ার সময় গর্ভপাতের প্রথম পরিচিত রেফারেন্স শুধুমাত্র ১০ম শতাব্দীতে ইবনে কুলাওয়াইহ কুম্মীর "কামিলুয যিয়ারত"-এ পাওয়া যায়। গ্র্যান্ড ভ্যালি স্টেট ইউনিভার্সিটির একজন অধ্যাপক কোয়েলি ফিটজপ্যাট্রিক অনুমান করেছেন যে, গল্পটি সেই সময়ের রাজনৈতিক এজেন্ডাকে প্রতিফলিত করে এবং তাই সাবধানতার সাথে আচরণ করা উচিত।
মুহসিন ইবনে আলীকে নিয়ে কখনও কখনও ইসনা আশারিয়া শিয়ারা শোক প্রকাশ করে এবং প্রায়শই তাকে শহীদ হিসাবে বিবেচনা করে।
দ্বীন মুহাম্মদ খান

দ্বীন মুহাম্মদ খান (১৯০০ – ১৯৭৪) ছিলেন একজন বাংলাদেশি দেওবন্দি ইসলামি পণ্ডিত ও মুফাসসির। তিনি উর্দু ভাষায় "কুরআনের" ব্যাখ্যার জন্য পরিচিত ছিলেন। দারুল উলুম দেওবন্দে লেখাপড়া শেষ করে তিনি শিক্ষকতা শুরু করেন। তিনি জামিয়া কুরআনিয়া আরাবিয়া লালবাগের প্রতিষ্ঠাতাদের অন্যতম। তিনি কিছুকাল ঢাকা বিশ্ববিদ্যালয়ের ইসলামিক স্ট্যাডিজ বিভাগে এবং পরে ঢাকা আলিয়া মাদ্রাসায় অধ্যাপনা করেন। তিনি জমিয়ত উলামায়ে ইসলামের পূর্ব পাকিস্তানের সাধারণ সম্পাদক ছিলেন।
দ্বীন মুহাম্মদ ১৯০০ সালের জানুয়ারি মাসে ঢাকায় জন্মগ্রহণ করেন। তার পিতা নুরুল্লাহ খান ব্রিটিশ সেনাবাহিনীর একজন ক্যাপ্টেন ছিলেন। ঢাকার চকবাজার মসজিদে তার শিক্ষাজীবনের সূচনা হয়। তখন ইব্রাহীম পেশওয়ারী চকবাজার মসজিদে দ্বীনি তালীমের দায়িত্বে নিযুক্ত ছিলেন। তার নিকট তিনি কওমি মাদ্রাসার পাঠ্যসূচির প্রাথমিক কিতাব থেকে শুরু করে মাধ্যমিক, উচ্চ মাধ্যমিক ও সিহাহ সিত্তাহসহ হাদিসের অন্যান্য কিতাবসমূহ নিরবচ্ছিন্নভাবে অধ্যয়ন করেন। অতঃপর তিনি হাদিস, তাফসীর ও ফিকহশাস্ত্রে উচ্চতর ডিগ্রি লাভের জন্য দারুল উলুম দেওবন্দ গমন করেন। সেখানে তিনি তৎকালীন হাদিস, তাফসীর ও ফিকহশাস্ত্রের উচ্চতর জ্ঞান লাভ করেন। তার শিক্ষকদের মধ্যে আনোয়ার শাহ কাশ্মীরিও অন্তর্ভূক্ত ছিলেন। দিল্লির আমিনিয়া মাদ্রাসার মুহাদ্দিস কেফায়াতুল্লাহ দেহলভির নিকট থেকেও তিনি হাদিসের সনদ লাভ করেন।
১৯২০ থেকে ১৯৩০ সাল পর্যন্ত দীর্ঘ দশ বছর তিনি ঢাকায় হাম্মাদিয়া মাদ্রাসাসহ বিভিন্ন মাদরাসায় শিক্ষকতা করেন। এ সময় আব্দুল কারীম মাদানি এদেশে ইসলাম প্রচার করার জন্য আগমন করলে মাদানির সাথে তার সাক্ষাৎ ঘটে। তিনি মাদানির বিভিন্ন ধর্মীয় মাহফিলের আরবি বক্তৃতার অনুবাদ করতেন। তার যথাযথ অনুবাদ ও বর্ণনাভঙ্গি মাদানিকে মুগ্ধ করে। তাই তিনি ১৯৩০ সালে ধর্ম প্রচারে বার্মা গমনকালে তাকে সঙ্গে নিয়ে যান। সেখানে তিনি বাঙ্গালো মুন্নী জামে মসজিদে ইমাম ও মুফতী পদে নিযুক্ত হন। মসজিদে তিনি তাফসীরুল কুরআনের দরস দেয়া শুরু করেন। পর্যায়ক্রমে তিনি পুরো ত্রিশ পারা কুরআনের তাফসীর সমাপ্ত করেন। ১৯৪১ সালে দ্বিতীয় বিশ্বযুদ্ধ শুরু হলে তিনি ঢাকা বিশ্ববিদ্যালয়ের ইসলামিক স্ট্যাডিজ বিভাগে এবং পরে ঢাকা আলিয়া মাদরাসায় অধ্যাপনা করেন। শামসুল হক ফরিদপুরী যে সকল আলেম ও ইসলামি চিন্তাবিদদের নিয়ে জামিয়া কুরআনিয়া আরাবিয়া লালবাগ প্রতিষ্ঠা করেন তিনি ছিলেন তাদের অন্যতম। প্রতিষ্ঠার পরই তিনি এর নাজেমে আলা হন। তিনি আমৃত্যু জামিয়া লালবাগেই হাদিসের দরস দিয়ে গেছেন। ইসলামি রাজনীতিতেও তার অবদান ছিল। তিনি খেলাফত আন্দোলনে সক্রিয়ভাবে অংশগ্রহণ করায় কিছুদিন আসামের কারাগারে বন্দি জীবন ছিলেন। পাকিস্তান আন্দোলনেও তিনি উল্লেখযোগ্য ভূমিকা পালন করেন। তিনি জমিয়তে উলামায়ে ইসলাম বাংলাদেশের রাজনীতির সাথে জড়িত ছিলেন। ঢাকায় সীরাতুন্নবী কমিটি গঠনের পুরোধা হিসেবে তার নাম উল্লেখ করা হয়। তিনি রেসকোর্স ময়দানে বিশাল সমাবেশ করেছিলেন। তিনি সাবেক পূর্ব পাকিস্তানে রেডিওতে "কুরআনে কারিম ও আমাদের জিন্দেগী" শীর্ষক অনুষ্ঠানের নিয়মিত আলোচক ছিলেন। তার দুটি গ্রন্থ প্রকাশিত হয়েছে। একটি সূরা ইউসুফের তাফসীর, অন্যটি দোয়া দরূদ ও তাসাওফ সম্পৰ্কীয়।
ব্যক্তিজীবনে তার সন্তান ছিল না। তার স্ত্রী ইসরার আহমাদ নামক তার বোনের এক ছেলেকে লালন পালন করেন। তিনি ১৯৭৪ সালের ২ ডিসেম্বর মৃত্যুবরণ করেন। পরদিন লালবাগ কেল্লা ময়দানে তার জানাযা অনুষ্ঠিত হয়। তার জানাযায় লক্ষাধিক লোক হয়েছিল। তাকে লালবাগ শাহী মসজিদ প্রাঙ্গনে দাফন করা হয়।
প্রত্ন-ভারতীয়-আর্য ভাষা

প্রত্ন-ভারতীয়-আর্য হল ভারতীয়-আর্য ভাষাসমূহের পুনর্গঠিত প্রত্ন-ভাষা। এটি প্রত্ন-ভারতীয়-আর্যদের ভাষা পুনর্গঠনের উদ্দেশ্যে।
প্রত্ন-ভারতীয়-ইরানী থেকে (পরবর্তীতে প্রত্ন-ভারতীয়-ইউরোপীয় থেকে এসেছে), এটিতে র বৈশিষ্ট্য রয়েছে।
প্রত্ন-ভারতীয়-আর্য বলতে বোঝানো হয়েছে পুরানো ভারতীয়-আর্যের (১৫০০-৩০০ খ্রিস্টপূর্বাব্দ) পূর্বসূরি, যা সরাসরি বৈদিক ও শাস্ত্রীয় সংস্কৃত হিসেবে প্রত্যয়িত, সেইসাথে দ্বারা। প্রকৃতপক্ষে, বৈদিক সংস্কৃত প্রত্ন-ভারতীয়-আর্যের খুব কাছাকাছি।
কিছু প্রাকৃত প্রত্ন-ভারতীয়-আর্য থেকে প্রাপ্ত কয়েকটি ছোট বৈশিষ্ট্য প্রদর্শন করে যা ইতোমধ্যে বৈদিক সংস্কৃতে অদৃশ্য হয়ে গেছে।
আজ, অসংখ্য আধুনিক ভারতীয়-আর্য ভাষা বিদ্যমান।
বৈদিক ভাষার প্রত্নতাত্ত্বিকতা সত্ত্বেও, অন্যান্য ইন্দো-আর্য ভাষাগুলি বৈদিক ভাষায় হারিয়ে যাওয়া অল্প সংখ্যক রক্ষণশীল বৈশিষ্ট্য সংরক্ষণ করে।
এর মধ্যে হল প্রত্ন-ভারতীয়-ইউরোপীয় *l এবং *r এর প্রতিনিধিত্ব। বৈদিক (অধিকাংশ ইরানী ভাষা হিসাবে) উভয়ই  হিসাবে একত্রিত হয়। পরে, যদিও, ইন্দো-ইউরোপীয় কিছু দৃষ্টান্ত  আবার ধ্রুপদী সংস্কৃতে দেখা যায়, যা ইঙ্গিত করে যে বৈদিক সমান্তরাল প্রাথমিক ইন্দো-আর্য উপভাষায় বৈপরীত্য টিকে ছিল। (শুধুমাত্র  যুক্ত উপভাষা অতিরিক্তভাবে মাগধী প্রাকৃতের অন্তর্ভূক্ত করা হয়।) যাইহোক, এটা স্পষ্ট নয় যে বৈপরীত্যটি আসলে ভারতীয়-ইরানীয়ের কোথাও টিকে ছিল, এমনকি প্রোটো-ইন্দো-ইরানীয়েও নয়, কারণ ভারতীয়-ইরানীয় ভাষাতে মূল *r-এর জায়গায়  ও পাওয়া যায়।
বৈদিক ও পরবর্তী সংস্কৃতের সাধারণ ব্যঞ্জনবর্ণ গুচ্ছ "kṣ"  এ প্রত্ন-ইন্দো-ইউরোপীয় (PIE) এবং প্রত্ন-ইন্দো-ইরানীয় (PII) উৎসগুলির বিশেষভাবে বিস্তৃত পরিসর রয়েছে, যা আংশিকভাবে পরবর্তী ইন্দো-আর্য ভাষাগুলিতে আলাদা থাকে:
কেন্দ্রীয় সংস্কৃত বিশ্ববিদ্যালয়

কেন্দ্রীয় সংস্কৃত বিশ্ববিদ্যালয়, পূর্বে রাষ্ট্রীয় সংস্কৃত সংস্থা , হল সংস্কৃত ভাষার প্রচারের জন্য ভারতের নয়াদিল্লিতে অবস্থিত একটি কেন্দ্রীয় বিশ্ববিদ্যালয়। এটি ১৯৭০ সালে প্রতিষ্ঠিত, ভারত সরকারের মানব সম্পদ উন্নয়ন মন্ত্রকের অধীনে কাজ করে। বিশ্ববিদ্যালয়টি বিএ, বি.এড., এম, এম.এড., ও পিএইচ.ডি. কোর্স অফার করে এবং সংস্কৃতে একটি দূরশিক্ষণ প্রোগ্রাম অফার করে। এটিকে ২০২০ সালের মার্চ মাসে বিশ্ববিদ্যালয়ের মর্যাদা থেকে কেন্দ্রীয় বিশ্ববিদ্যালয়ের মর্যাদায় উন্নীত করার জন্য ভারতীয় সংসদ "কেন্দ্রীয় সংস্কৃত বিশ্ববিদ্যালয় আইন, ২০২০" পাশ করে, শ্রী লাল বাহাদুর শাস্ত্রী জাতীয় সংস্কৃত বিশ্ববিদ্যালয় ও জাতীয় সংস্কৃত বিশ্ববিদ্যালয় সহ।
রিকুতো হিরোসে

রিকুতো হিরোসে (, ; জন্ম: ২৩ সেপ্টেম্বর ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিমা অ্যান্টলার্সের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
রিকুতো হিরোসে ১৯৯৫ সালের ২৩শে সেপ্টেম্বর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
অন্ধ্রপ্রদেশ কেন্দ্রীয় বিশ্ববিদ্যালয়

অন্ধ্রপ্রদেশ কেন্দ্রীয় বিশ্ববিদ্যালয় (সিইউপিএপি) হল একটি কেন্দ্রীয় বিশ্ববিদ্যালয়, যা ভারতের অন্ধ্রপ্রদেশের অনন্তপুর জেলায় অবস্থিত।
অন্ধ্র প্রদেশের বিভক্তি ২০১৪ সালে"অন্ধ্র প্রদেশ পুনর্গঠন আইন, ২০১৪" এর মাধ্যমে প্রণীত হয়েছিল। এই আইনটি ভারত সরকারকে অন্ধ্রপ্রদেশের অবশিষ্ট অংশে জাতীয় গুরুত্বের প্রতিষ্ঠান প্রতিষ্ঠা করতে বাধ্য করেছিল, যার মধ্যে একটি কেন্দ্রীয় বিশ্ববিদ্যালয় থাকার কথা। বিশ্ববিদ্যালয়টিকে কেন্দ্রীয় মন্ত্রিসভা ২০১৮ সালের মে মাসে অনুমোদন করে, প্রকল্পে ) অনুমোদন করে। হায়দ্রাবাদ বিশ্ববিদ্যালয়কে (ইউওএইচ) ২০১৮ সালের জুন মাসে নতুন বিশ্ববিদ্যালয়ের পরামর্শদাতা হিসেবে নির্বাচিত করা হয়। ২০১৮ সালের জুলাই মাসে একটি বিল অনুমোদিত হয়েছিল এবং বিশ্ববিদ্যালয়ের ট্রানজিট ক্যাম্পাস, আইটি বিজনেস ইনকিউবেশন সেন্টার, জওহরলাল নেহরু টেকনোলজিকাল ইউনিভার্সিটি, অনন্তপুর, ২০১৮ সালের আগস্ট মাসে উদ্বোধন করা হয়েছিল। স্থায়ী বিদ্যায়তন নির্মাণের জন্য একটি জমি বরাদ্দ করা হয়েছিল। "কেন্দ্রীয় বিশ্ববিদ্যালয় (সংশোধন) বিল, ২০১৯" ২০১৯ সালের জুলাই মাসে লোকসভায় পেশ করা হয়েছিল এবং একই মাসে উভয় কক্ষে পাস হয়েছিল। ২০১৯ সালের অগাস্ট মাসে প্রকাশিত "সেন্ট্রাল ইউনিভার্সিটিজ (সংশোধন) আইন, ২০১৯" আনুষ্ঠানিকভাবে বিশ্ববিদ্যালয়টি প্রতিষ্ঠা করে। 
বিশ্ববিদ্যালয়টি "কেন্দ্রীয় বিশ্ববিদ্যালয় আইন, ২০০৯" দ্বারা নির্ধারিত নিয়ম দ্বারা পরিচালিত হয়। ভারতের রাষ্ট্রপতি বিশ্ববিদ্যালয়ের পরিদর্শক । চ্যান্সেলর হলেন বিশ্ববিদ্যালয়ের আনুষ্ঠানিক প্রধান, অপরদিকে নির্বাহী ক্ষমতা উপাচার্যের কাছে থাকে। আদালত, কার্যনির্বাহী পরিষদ, একাডেমিক কাউন্সিল, বোর্ড অব স্টাডিজ ও ফিনান্স কমিটি হল বিশ্ববিদ্যালয়ের প্রশাসনিক কর্তৃপক্ষ।
বিশ্ববিদ্যালয় আদালত হল বিশ্ববিদ্যালয়ের সর্বোচ্চ কর্তৃপক্ষ এবং বিশ্ববিদ্যালয়ের বিস্তৃত নীতি ও কর্মসূচি পর্যালোচনা করার এবং বিশ্ববিদ্যালয়ের উন্নতি ও উন্নয়নের জন্য ব্যবস্থা প্রস্তাব করার ক্ষমতা রয়েছে; কার্যনির্বাহী পরিষদ হল বিশ্ববিদ্যালয়ের সর্বোচ্চ নির্বাহী সংস্থা। একাডেমিক কাউন্সিল হল বিশ্ববিদ্যালয়ের সর্বোচ্চ একাডেমিক সংস্থা এবং বিশ্ববিদ্যালয়ের একাডেমিক নীতিগুলির উপর সমন্বয় ও অনুশীলনের জন্য সাধারণ তত্ত্বাবধানের জন্য কাজ করে। সমস্ত একাডেমিক বিষয়ে কার্যনির্বাহী পরিষদকে পরামর্শ দেওয়ার অধিকার রয়েছে। অর্থ কমিটি আর্থিক নীতি, লক্ষ্য এবং বাজেট সুপারিশ করার জন্য দায়ী।
সিইউএপি কলা, মানবিক ও সামাজিক বিজ্ঞানের বিভিন্ন ক্ষেত্রে বিএ (অনার্স) এবং বি.এসসি (অনার্স) ডিগ্রীর জন্য কোর্স অফার করে। এছাড়াও এটি বিভিন্ন বিএ (ভোকেশনাল স্টাডিজ) কোর্স এবং ভাষায় এমএ ডিগ্রি প্রদান করে। প্রোগ্রামগুলি সেমিস্টার ভিত্তিক ও পছন্দ ভিত্তিক ক্রেডিট ব্যবস্থা (সিবিসিএস) ব্যবহার করে।
গুজরাত কেন্দ্রীয় বিশ্ববিদ্যালয়

গুজরাত কেন্দ্রীয় বিশ্ববিদ্যালয় হল , গুজরাতের গান্ধীনগরের একটি সরকারি কেন্দ্রীয় বিশ্ববিদ্যালয়, যেখানে স্নাতক, স্নাতকোত্তর ও ডক্টরাল স্তরের কোর্স অফার করা হয়। 
বিশ্ববিদ্যালয়টিতে ১৬ টি বিদ্যালয়, ১৪ টি একাডেমিক বিভাগ এবং ২ টি অন্যান্য বিশেষ কেন্দ্র রয়েছে।
প্রত্ন-ভারতীয়-ইরানী ভাষা

প্রত্ন-ভারতীয়-ইরানী বা প্রত্ন-আর্য, হল ভারতীয়-ইরানী শাখার ভারতীয়-ইউরোপীয় পুনর্গঠিত প্রত্ন-ভাষা। এর বক্তারা, কাল্পনিক প্রত্ন-ভারতীয়-ইরানীয়রা, যারা নিজেদেরকে আর্য বলে অভিহিত করত, তারা খ্রিস্টপূর্ব তৃতীয় সহস্রাব্দের শেষের দিকে বসবাস করত বলে ধারণা করা হয়, এবং প্রায়শই ইউরেশিয়ান স্টেপ্পে এবং প্রাথমিক আন্দ্রোনোভো প্রত্নতাত্ত্বিক দিগন্তের সিন্তাস্ত সংস্কৃতির সাথে যুক্ত থাকে।
প্রত্ন-ভারতীয়-ইরানীয় ছিল , সম্ভবত এক সহস্রাব্দেরও কম সময় থেকে তার পূর্বপুরুষ, পরবর্তী প্রত্ন-ভারতীয়-ইউরোপীয় ভাষা থেকে মুছে ফেলা হয়েছিল এবং এর ফলে ঋগ্বেদের অবেস্তা ও বৈদিক সংস্কৃত থেকে এক সহস্রাব্দেরও কম সময় মুছে ফেলা হয়েছিল, এর বংশধর।
প্রত্ন-ভারতীয়-ইরানীয়কে গ্রীক, আর্মেনীয় এবং ফ্রিজীয়-এর সাথে রূপগত গঠনের অনেক আকর্ষণীয় মিলের ভিত্তিতে উপগোষ্ঠী গঠন করার জন্য বিবেচনা করা হয়েছে। যাইহোক, এই সমস্যাটি অমীমাংসিত রয়ে গেছে।
এটি ভারতীয়-আর্য ভাষা, ইরানীয় ভাষা এবং নুরিস্তানি ভাষার পূর্বপুরুষ।
হিমাচল প্রদেশ কেন্দ্রীয় বিশ্ববিদ্যালয়

হিমাচল প্রদেশ কেন্দ্রীয় বিশ্ববিদ্যালয় হল একটি কেন্দ্রীয় গবেষণা বিশ্ববিদ্যালয়, যার সদর দপ্তর ধর্মশালা, , ভারতের । এটি ভারতের হিমাচল প্রদেশ রাজ্যের কাংড়া জেলার শাহপুরে একটি অস্থায়ী বিদ্যায়তন থেকে কার্যক্রম পরিচালনা করে, দেরা ও ধর্মশালায় দুটি স্থায়ী বিদ্যায়তন নির্মাণের অপেক্ষায় রয়েছে। বিশ্ববিদ্যালয়টি ২০০৯ সালে প্রতিটি রাজ্যে কেন্দ্রীয় বিশ্ববিদ্যালয় স্থাপনের সরকারি নীতির ফলে প্রতিষ্ঠিত হয়েছিল, যেখানে এর পূর্বে রাজ্যটিতে কোন একটি কেন্দ্রীয় বিশ্ববিদ্যালয় ছিল না। হিমাচল প্রদেশ কেন্দ্রীয় বিশ্ববিদ্যালয় সংসদ কর্তৃক প্রণীত কেন্দ্রীয় বিশ্ববিদ্যালয় আইন ২০০৯ (২০০৯ সালের ২৫নং) এর অধীনে প্রতিষ্ঠিত হয়।
প্রধানমন্ত্রী মনমোহন সিং, ২০০৭ সালের আগস্ট মাসে জাতির উদ্দেশে তাঁর ভাষণে, প্রতিটি রাজ্যে (ইতোমধ্যে একটি কেন্দ্রীয় বিশ্ববিদ্যালয় নেই) একটি কেন্দ্রীয় বিশ্ববিদ্যালয় প্রতিষ্ঠার ঘোষণা করেছিলেন। পরবর্তীকালে, পরিকল্পনা কমিশন ভারতীয় সংসদের "সেন্ট্রাল ইউনিভার্সিটি অ্যাক্ট ২০০৯" (২০০৯ সালের ২৫নং) অনুযায়ী ১৬ টি নতুন কেন্দ্রীয় বিশ্ববিদ্যালয় প্রতিষ্ঠার জন্য অনুমোদন প্রদান করে। এই আইনটি ২০০৯ সালের ২০ই মার্চ রাষ্ট্রপতির সম্মতি লাভ করে এবং অন্যান্য সকল নতুন কেন্দ্রীয় বিশ্ববিদ্যালয়ের হিমাচল প্রদেশের কেন্দ্রীয় বিশ্ববিদ্যালয় প্রতিষ্ঠার ব্যবস্থা করে। বিশ্ববিদ্যালয়ের প্রথম উপাচার্য হিসেবে অধ্যাপক ফুরকান কামার নিয়োগ লাভ করেন।
ভারতের রাষ্ট্রপতি বিশ্ববিদ্যালয়ের পরিদর্শক । চ্যান্সেলর হলেন বিশ্ববিদ্যালয়ের আনুষ্ঠানিক প্রধান, অপরদিকে নির্বাহী ক্ষমতা উপাচার্যের কাছে থাকে। আদালত, কার্যনির্বাহী পরিষদ, একাডেমিক কাউন্সিল, বোর্ড অব স্টাডিজ ও ফিনান্স কমিটি হল বিশ্ববিদ্যালয়ের প্রশাসনিক কর্তৃপক্ষ।
বিশ্ববিদ্যালয় আদালত হল বিশ্ববিদ্যালয়ের সর্বোচ্চ কর্তৃপক্ষ এবং বিশ্ববিদ্যালয়ের বিস্তৃত নীতি ও কর্মসূচি পর্যালোচনা করার এবং বিশ্ববিদ্যালয়ের উন্নতি ও উন্নয়নের জন্য ব্যবস্থা প্রস্তাব করার ক্ষমতা রয়েছে; কার্যনির্বাহী পরিষদ হল বিশ্ববিদ্যালয়ের সর্বোচ্চ নির্বাহী সংস্থা। একাডেমিক কাউন্সিল হল বিশ্ববিদ্যালয়ের সর্বোচ্চ একাডেমিক সংস্থা এবং বিশ্ববিদ্যালয়ের একাডেমিক নীতিগুলির উপর সমন্বয় ও অনুশীলনের জন্য সাধারণ তত্ত্বাবধানের জন্য কাজ করে। সমস্ত একাডেমিক বিষয়ে কার্যনির্বাহী পরিষদকে পরামর্শ দেওয়ার অধিকার রয়েছে। অর্থ কমিটি আর্থিক নীতি, লক্ষ্য এবং বাজেট সুপারিশ করার জন্য দায়ী।
চ্যানেল ১ (ইসরায়েলি টিভি চ্যানেল)

চ্যানেল ১ (, "হাআরুৎস হারিশোন", অর্থ "প্রথম চ্যানেল", অথবা 1 ערוץ, "আরুৎস আহাত") ছিল ইসরায়েলের প্রাচীনতম টেলিভিশন চ্যানেলের মধ্যে এক (সাথে শুধু ইসরায়েলি শিক্ষামূলক টেলিভিশন ছিল আরও প্রাচীন) এবং দেশের পাঁচটি টেরেস্ট্রিয়াল টেলিভিশন চ্যানেলের মধ্যে এক (চ্যানেল ২, চ্যানেল ১০, চ্যানেল ৩৩, এবং ক্নেসেত চ্যানেলের সাথে)।
ইসরায়েল সম্প্রচার কর্তৃপক্ষ দ্বারা চলিত, এটি ১৯৬৮ সালের ২ মেতে সম্প্রচার শুরু করেছে, এবং বিজ্ঞাপন থাকতেও এটি টেলিভিশন লাইসেন্সের মাধ্যমে অর্থায়ন করা হয়েছিল। ইসরায়েল সম্প্রচার কর্তৃপক্ষের বিলুপ্তি এবং ইসরায়েলি সরকারি সম্প্রচার কর্পোরেশনের স্থাপনের পর, ২০১৭ সালের ১৪ মেতে চ্যানেল ১ সম্প্রচার বন্ধ করে এবং কিছু দিন পর এটিকে কান ১১ দ্বারা প্রতিস্থাপন করা হয়।
১৯৬৫ সালের ৬ জুনে ক্নেসেত দ্বারা ইসরায়েল সম্প্রচার কর্তৃপক্ষ স্থাপিত করার আইন করা হয়েছিল, সাথে টেলিভিশন সম্প্রচার শুরু হয় ১৯৬৮ সালের ২ মেতে। প্রথমত সাদাকালোতে সম্প্রচারিত, ১৯৮২ সালের ১৩ জানুয়ারিতে এটির রঙিন সম্প্রচার শুরু হয়, কিন্তু আগে মাঝে মাঝে রঙিন সম্প্রচার হয়েছিল, এর মধ্যে উল্লেখযোগ্য হল ১৯৭৭ সালে মিশরের রাষ্ট্রপতির ইসরায়েলে পরিদর্শন, এবং ইউরোভিশন সঙ্গীত প্রতিযোগিতা ১৯৭৯।
১৯৮৫ সালে, "আরবিতে ইসরায়েল টেলিভিশন" বিভাগকে সমাজ ও রাষ্ট্রে বিশেষ অবদানের জন্য সম্মানজনক ইসরায়েল পুরস্কার প্রদান করা হয়।
১৯৯৩ সালের আগে এটি হাতেলেভিজিয়া হাক্লালিত (, অর্থ "সাধারণ টেলিভিশন") অথবা হাতেলেভিজিয়া হাইসরায়েলিত (, অর্থ "ইসরায়েলি টেলিভিশন") নামে পরিচিত ছিল, তারপর ১৯৯৩ সালের ৪ নভেম্বরে চ্যানেল ২ এর উদ্বোধনের পর এটি চ্যানেল ১ নামে পরিবর্তন হয়।
১৯৬৮ সালে সম্প্রচার শুরুর থেকে চ্যানেল ১ পিএএল বিন্যাসে সম্প্রচার হতো। যখন থেকে ইসরায়েলে ডিজিটাল সম্প্রচার শুরু হয়েছিল তখন থেকেই এটি স্মল বক্স ব্যবহার করেও দেখা যেতো। ২০১০ সালের মেতে চ্যানেল ১ এইচডিতে সম্প্রচার করার ইসরায়েলের প্রথম সরকারি টেলিভিশন চ্যানেল হলো। এটির প্রথম এইচডি সম্প্রচার ছিল ২০১০ সালের ইউরোভিশন সঙ্গীত প্রতিযোগিতার সেমি-ফাইনাল এবং ফাইনাল, এবং পরে ২০১০ ফিফা বিশ্বকাপ। এক সাল পর চ্যানেলটি এটির সংবাদ অনুষ্ঠান, মাবাত, এইচডিতে প্রচারিত করা শুরু করে। চ্যানেলটি উভয় স্থানীয় এবং বিদেশে প্রযোজিত এসডি এবং এইচডি অনুষ্ঠানসমূহের একটি মিশ্র লাইব্রেরি প্রদান করেছে। ২০১১ সালের শেষ দিকে চ্যানেলটির এইচডি ফিড উপলব্ধি করা হয়, বছরের শুরুর ঘটনার কারণে, যখন ইসরায়েলের টেলিভিশন চ্যানেল অ্যানালগ সম্প্রচার বন্ধ করে।
চ্যানেলটি সাধারণ বিজ্ঞাপন বহন না করেও মাক্কাবি তেল আবিবের ইউরোলীগ প্রতিযোগিতার প্রচারের মতো উচ্চ-পদস্ত অনুষ্ঠানে বিজ্ঞাপনের সময় এটি কোম্পানি বিজ্ঞাপিত করা পাঠ্য দেখাতো, যা একজন ঘোষক দ্বারা শব্দার্থে পাঠ করা হয়েছিল। পাঠ্য বিজ্ঞাপনের সাথে চ্যানেল ১ সরকার কর্তৃক কমিশনপ্রাপ্ত সরকারি তথ্য চলচ্চিত্রও দেখাতো। নির্বাচনের সময় এটি দলীয় রাজনৈতিক সম্প্রচার দেখাতো।
শাহ আহমদ হাসান

শাহ আহমদ হাসান (১৮৮২ – ১৯৬৭) তৎকালীন বঙ্গ অঞ্চলের একজন দেওবন্দি ইসলামি পণ্ডিত, শিক্ষাবিদ ও সংস্কারক। তিনি হাটহাজারী মাদ্রাসার একেবারে প্রথম দিকের ছাত্র ছিলেন। পরবর্তীতে হাটহাজারী মাদ্রাসার পর তিনি বাংলাদেশের দ্বিতীয় কওমি মাদ্রাসা আল জামিয়াতুল আরবিয়াতুল ইসলামিয়া জিরি প্রতিষ্ঠা করেন।
আহমদ হাসান ১৮৮২ সালে চট্টগ্রাম জেলার অন্তর্গত পশ্চিম পটিয়াস্থ জিরি গ্রামে জন্মগ্রহণ করেন। তার পিতার নাম অছিয়র রহমান। দাদার নাম হামিদ আলী। তিনি গৃহশিক্ষকের কাছে বাড়িতে প্রাথমিক শিক্ষা লাভ করেন। রফিকুল্লাহ নামক গৃহশিক্ষকের কাছে তিনি কুরআন সহ উর্দু ও ফার্সির প্রাথমিক কিতাবাদি অধ্যয়ন করেন। তখনও হাটহাজারী মাদ্রাসা প্রতিষ্ঠিত হয়নি। অন্যত্রও আরবি শিক্ষার কোনো সুব্যবস্থাও ছিল না। আরবি শিক্ষার জন্য চট্টগ্রাম শহরে সরকার পরিচালিত শুধু একটি মাত্র মাদ্রাসা ছিল। যার নাম চট্টগ্রাম মুহসিনিয়া মাদ্রাসা। তিনি ১৩১৫ হিজরি সনে আনুমানিক ১৫-১৬ বছর বয়সে মুহসিনিয়া মাদ্রাসায় জামাতে দাহুমে ভর্তি হন। তিনি নিয়মতান্ত্রিকভাবে মুহসিনিয়া মাদ্রাসায় অধ্যয়ন করছিলেন। ইতোমধ্যে হাটহাজারী মাদ্রাসা প্রতিষ্ঠিত হলে ১৩১৮ হিজরি সনে তিনি হাটহাজারী মাদ্রাসায় জামাতে নাহুমে ভর্তি হন। তিনি যখন হাটহাজারী মাদ্রাসায় জামাতে উলা অধ্যয়নরত ছিলেন সে সময় কৈয়াগ্রাম নিবাসী আশরাফ আলী নামক এক ব্যক্তি তাদের বাড়িতে জায়গীর থাকতেন। আহমদ হাসান একবার বাড়িতে এসে তার সাথে পরামর্শ করে একটি কওমি মাদ্রাসা প্রতিষ্ঠার সিদ্ধান্ত গ্রহণ করেন। সিদ্ধান্তানুযায়ী সর্বপ্রথম একটা দোকান ঘরে মাদ্রাসার শিক্ষাকার্যক্রম আরম্ভ করেন। পরবর্তীতে জিরি নামক স্থানে মাদরাসা স্থানান্তরিত করেন। দারুল উলুম হাটহাজারীর পরে তার হাতে প্রতিষ্ঠিত মাদ্রাসাটিই এই অঞ্চলে প্রতিষ্ঠিত হয়।
তিনি আশরাফ আলী থানভীর শিষ্য ছিলেন। তার মৃত্যুর পর তিনি মিরসরাই নিবাসী রশিদ আহমদ গাঙ্গুহির খলিফা কাজী মুয়াজ্জম হুসাইনের নিকট থেকে খেলাফত লাভ করেন। তিনি সর্বমোট ৪টি বিবাহ করেন। প্রথম স্ত্রীর জীবদ্দশায় অন্য কোনো বিবাহ করেননি। তন্মধ্যে এক স্ত্রী তার জীবদ্দশায় মারা যান। অবশিষ্ট দুইজন তার মৃত্যুর সময় জীবিত ছিলেন। তিনি পাঁচ কন্যাসন্তানের জনক ছিলেন। ১৯৬৭ সালে তিনি মৃত্যুবরণ করেন। আব্দুল ওয়াদুদ সন্দ্বীপী তার জানাযায় ইমামতি করেন। জিরি মাদ্রাসার পার্শ্বে তাকে কবরস্থ করা হয়।
ইসলামি অর্থনীতির জন্য রাজকীয় পুরস্কার

ইসলামি অর্থনীতির জন্য জন্য রয়্যাল অ্যাওয়ার্ড (RAIF) হল একটি আন্তর্জাতিক পুরস্কার যা প্রতিবছর একজন ব্যক্তিকে দেওয়া হয় যিনি ইসলামি ব্যাংকিং ও অর্থনীতির অগ্রগতিতে দক্ষতা অর্জন করেছেন ও দেখিয়েছেন। পুরস্কারটি ইসলামি অর্থনীতি সংক্রান্ত সবচেয়ে মূল্যবান পুরস্কার। এটি ২০১০ সালে মালয়েশিয়া ইন্টারন্যাশনাল ইসলামিক ফাইন্যান্সিয়াল সেন্টার (MIFC) উদ্যোগের অধীনে প্রতিষ্ঠিত হয়েছিল এবং ব্যাংক নেগারা মালয়েশিয়া এবং সিকিউরিটিজ কমিশন মালয়েশিয়া দ্বারা সমর্থিত হয়েছিল।
নেহা শেট্টি

নেহা শেট্টি হলেন একজন ভারতীয় অভিনেত্রী এবং মডেল, যিনি মূলত তেলুগু চলচ্চিত্রে অভিনয় করেন। শেট্টি ২০১৬ সালের কন্নড় চলচ্চিত্র "মুঙ্গারু মালে ২" দিয়ে অভিনয়ে আত্মপ্রকাশ করেন এবং "মেহবুবা", "গুলি রাউডি" এবং "ডিজে টিল্লুর"-এর মতো তেলুগু চলচ্চিত্রে অভিনয় করেন।
নেহা শেট্টি কর্ণাটকের মাঙ্গলুরুতে জন্মগ্রহণ করেন এবং বেঙ্গালুরুতে বেড়ে ওঠেন। তার মা একজন ডেন্টিস্ট এবং তার বাবা একজন ব্যবসায়ী। তার একটি ছোট বোন আছে।
ষষ্ঠ মুহাম্মদ পবিত্র কুরআন পুরস্কার

ষষ্ঠ মুহাম্মদ পবিত্র কুরআন পুরস্কার (আরবি : جوائز محمد السادس للقرآن الكريم ) হল ষষ্ঠ মুহাম্মদ পুরস্কারের একটি শাখা, যার মধ্যে রয়েছে কুরআন, হাদিস, চিন্তাধারা এবং ক্যালিগ্রাফি সহ বিভিন্ন পুরস্কার। এগুলি মরক্কোর হাবাউস এবং ইসলামিক বিষয়ক মন্ত্রণালয় দ্বারা আয়োজিত বার্ষিক পুরস্কার। পবিত্র কুরআনের জন্য মোহাম্মদ ষষ্ঠ পুরস্কারগুলি বেশ কয়েকটি পুরস্কার নিয়ে গঠিত, প্রথমটি হল কুরআনিক স্কুল পুরস্কার (কুত্তাব), যা তিনটিতে বিভক্ত। জাত: সুবিধার জন্য একটি পুরস্কার, দীক্ষা পদ্ধতির জন্য একটি পুরস্কার, ব্যয়-কার্যকারিতার জন্য একটি পুরস্কার। প্রতিটি বিভাগে গ্র্যান্ড পুরস্কারের মূল্য পঞ্চাশ হাজার দিরহাম (৫০,০০০ দিরহাম ) এবং প্রতি বছর লায়লাতুল কদরে পুরস্কার বিতরণ করা হয়।
কুরআনিক স্কুল পুরস্কার ছিল প্রথম পুরস্কার। যেখানে এটি ২৩ জুলাই ২০০২ তারিখে মরক্কোর রাজা ষষ্ঠ মুহাম্মদের কাছ থেকে রাজকীয় ফি নেওয়ার পরে তার সংগঠন শুরু করে। তারপর, ১৬ ফেব্রুয়ারী ২০০৫-এ " ষষ্ঠ মুহাম্মদ প্রাইজ ফর মেমোরাইজিং, রিসিটিং, তাজউইদ এবং নোবেল কোরান ইন্টারপ্রেটিং" আয়োজনের জন্য একটি ডিক্রি জারি করা হয়েছিল, যাতে একটি আন্তর্জাতিক পুরস্কার এবং একটি জাতীয় পুরস্কার তৈরি করা হয় এবং এই দুটি পুরস্কার। প্রতি বছর নবী মুহাম্মদের জন্মবার্ষিকীতে অনুষ্ঠিত হয়। জাতীয় পুরস্কারের পাশাপাশি পবিত্র কুরআনের জন্য পবিত্র শিশু পুরস্কার অনুষ্ঠিত হয়। ৩০ নভেম্বর ২০০৭-এ, কুরআনের লোকদের জন্য একটি পুরস্কার তৈরি করার জন্য একটি ডিক্রি জারি করা হয়েছিল, কর্মীদের কুরআন এবং এর বিজ্ঞান পরিবেশন করার জন্য মঞ্জুর করা হয়েছিল, এর মূল্য হল এক লক্ষ দিরহাম (১০০,০০০ দিরহাম)।
বিশ্বের অনেক দেশ "তাজবিদ, ব্যাখ্যা এবং স্তব পুরস্কার সহ কুরআনের আন্তর্জাতিক মুখস্তকরণে" অংশগ্রহণ করছে।
প্রতিটি পুরস্কারের নিজস্ব প্রতিযোগিতার পর্যায়, প্রার্থী, বিজয়ী এবং পুরস্কার রয়েছে।
সংযুক্তা মেনন

সংযুক্তা মেনন (জন্ম: ১১ সেপ্টেম্বর ১৯৯৫) হলেন একজন ভারতীয় অভিনেত্রী এবং মডেল, যিনি প্রধানত মালয়ালম এবং তামিল চলচ্চিত্রে অভিনয় করেন, পাশাপশি কয়েকটি তেলুগু চলচ্চিত্রের অভিনয় করেছেন।
সংযুক্তা মেনন ভারতের কেরলের পালাক্কাদে ১৯৯৫ সালের ১১ সেপ্টেম্বর জন্মগ্রহণ করেন। তিনি ত্রিশূরের চিন্ময় বিদ্যালয়ে তার বিদ্যালয়-পাঠ সম্পন্ন করেন এবং তিনি কেরলে অর্থনীতিতে স্নাতক সম্পন্ন করেন।
বর্ষা বোল্লাম্মা

বর্ষা বোল্লাম্মা হলেন একজন ভারতীয় অভিনেত্রী, যিনি তামিল, মালয়ালম এবং তেলুগু চলচ্চিত্রে অভিনয় করেন। তিনি তামিল চলচ্চিত্র "সাথুরান" (২০১৫)-এর মাধ্যমে চলচ্চিত্রে অভিষেক করেন। তার উল্লেখযোগ্য চলচ্চিত্রের মধ্যে রয়েছে "ইয়ানুম থিয়াভান" (২০১৭), "কল্যাণাম" (২০১৮), "সীমাথুরাই" (২০১৮) এবং "বিগিল" (২০১৯)।
বোল্লাম্মা কর্ণাটকের কোড়গুতে জন্মগ্রহণ করেন এবং বেঙ্গালুরুতে বেড়ে ওঠেন। তিনি মাউন্ট কারমেল কলেজ, বেঙ্গালুরু থেকে অণুজীববিজ্ঞানে স্নাতক হন। তিনি কন্নড়, তামিল এবং মালয়ালম ভাষায় পারদর্শী এবং তেলুগুতেও কথা বলতে শিখেছেন।
বোল্লাম্মা প্রথমার্থে "রাজা রানী" চলচ্চিত্রে নাজরিয়া নাজিমের সংলাপের ডাবস্ম্যাশ ভিডিওর জন্য পরিচিতি পান। তিনি "বিগির" (২০১৯)-এ একজন ফুটবল খেলোয়াড়ের ভূমিকায় অভিনয় করেছেন।
ঘূর্ণিঝড় অশনি

প্রবল ঘূর্ণিঝড় অশনি বঙ্গোপসাগরের একটি ক্রান্তীয় ঘূর্ণিঝড় যেটি ৭ মে ২০২২ থেকে ১২ মে ২০২২ তারিখ পর্যন্ত সক্রিয় ছিল। অশনি ২০২২ সালের উত্তর ভারত মহাসাগরের ঘূর্ণিঝড় মৌসুমের তৃতীয় নিম্নচাপ ও গভীর নিম্নচাপ এবং প্রথম ঘূর্ণিঝড়। এটি একটি নিম্নচাপ থেকে তৈরি হয়েছিল যেটিকে ৭ মে ভারতীয় আবহাওয়া বিভাগ প্রথম পর্যবেক্ষণ করেছিল। শক্তিশালীকরণের জন্য পরিবেশগত অবস্থা অনুকূল ছিল, যেহেতু পরের দিন ঘূর্ণিঝড়ের তীব্রতা বৃদ্ধির আগের দিন ঘূর্ণনটি একটি গভীর নিম্নচাপে পরিণত হয়েছিল, যাকে "অশনি" নামকরণ করা হয়।
ভারত সরকারের কেন্দ্রীয় স্বরাষ্ট্র সচিব অজয় ভল্লা ১০ মে, ২০২২ তারিখে ঘূর্ণিঝড়ের প্রস্তুতি পর্যালোচনা করেন। অন্ধ্রপ্রদেশে মোতায়েনকৃত নয়টি দল ও রক্ষিত সাতটি দল, ওড়িশায় মোতায়েনকৃত একটি দল ও রক্ষিত সতেরোটি দল এবং পশ্চিমবঙ্গে মোতায়েনকৃত বারোটি দল ও রক্ষিত পাঁচটি দল ন্যাশনাল ডিজাস্টার রেসপন্স ফোর্স (এনডিআরএফ) দ্বারা স্থাপন করা হয়।
বিশাখাপত্তনমে ভারতীয় নৌবাহিনী অন্ধ্রপ্রদেশ ও ওড়িশার উপকূলে ত্রাণ সামগ্রী, ডাইভিং এবং মেডিকেল টিমসহ ভারতীয় নৌবাহিনীর পাঁচটি জাহাজসহ বেসামরিক কর্তৃপক্ষকে সহায়তা প্রদানের জন্য ১৯ টি বন্যা ত্রাণ দল এবং ছয়টি ডুবুরি দল প্রস্তুত করে। নৌবাহিনীর বক্তব্য অনুসারে, সবচেয়ে বেশি ক্ষতিগ্রস্থ অঞ্চলসমূহের একটি এরিয়াল জরিপ করার জন্য এবং প্রয়োজনে হতাহতের স্থানান্তরের জন্য বিশাখাপত্তনম ও অদূর চেন্নাইয়ে নৌ-বিমান ঘাঁটিগুলোতে নৌ বিমানগুলোকেও প্রস্তুত রাখা হয়।
খারাপ আবহাওয়ার কারণে বিশাখাপত্তনম বিমানবন্দর থেকে ২৩টি ফ্লাইট বাতিল করে ইন্ডিগো। একই কারণে এয়ারএশিয়ার চারটি ফ্লাইটও একই স্থান থেকে সেদিনের জন্য বাতিল করা হয়েছিল। হায়দরাবাদ, বিশাখাপত্তনম, জয়পুর ও মুম্বইসহ চেন্নাই বিমানবন্দরের ১০টি ফ্লাইটও বাতিল করা হয়।
বরিশাল বিভাগীয় প্রশাসনের পক্ষ থেকে পাঁচটি উপকূলীয় জেলায় ৪,৯১৫টি ঘূর্ণিঝড় আশ্রয় কেন্দ্র প্রস্তুত করা হয়। কক্সবাজার জেলা প্রশাসনও উখিয়া ও টেকনাফের শরণার্থী শিবিরে শরণার্থী রোহিঙ্গাদের জন্য প্রয়োজনীয় ব্যবস্থা গ্রহণ করে। ৬ মে, ২০২২ তারিখে শরণার্থী ত্রাণ ও প্রত্যাবাসন কমিশনার (আরআরআরসি) প্রতিটি শিবিরে নিয়ন্ত্রণ কক্ষ স্থাপনের নির্দেশনাসহ নয়টি কার্যক্রম উল্লেখ করে একটি বিজ্ঞপ্তি জারি করে।
সোনিয়া আকুলা

সোনিয়া আকুলা হলেন একজন ভারতীয় অভিনেত্রী, যিনি তেলুগু ভাষার চলচ্চিত্রে অভিনয় করেন। সোনিয়া ২০১৯ সালের তেলুগু চলচ্চিত্র "জর্জ রেড্ডি" দিয়ে অভিষেক করেছিলেন। 
সোনিয়া আকুলা ৩১ মে ভারতের তেলেঙ্গানায় জন্মগ্রহণ করেন। হায়দ্রাবাদের ভোজরেডি ইঞ্জিনিয়ারিং কলেজ থেকে তিনি তার বি.টেক সম্পন্ন করেছেন।
আকুলা ২০১৯ সালে একজন অভিনেত্রী হিসাবে তার কর্মজীবন শুরু করেছিলেন। তার অভিনীত প্রথম চলচ্চিত্র "জর্জ রেড্ডি", যেখানে তিনি রেড্ডির বোনের ভূমিকায় অভিনয় করেছিলেন। ২০২০ সালে তিনি রাম গোপাল বর্মার তেলুগু চলচ্চিত্র "করোনাভাইরাস"-এ শান্তি চরিত্রে অভিনয় করেছিলেন। ২০২২ সালে তাকে আনন্দ চন্দ্র পরিচালিত চলচ্চিত্র "আশা এনকাউন্টার"-এ কেন্দ্রীয় চরিত্রে অভিনয় করতে দেখা যায়।
মীনাক্ষী গোবিন্দরাজন

মীনাক্ষী গোবিন্দরাজন হলেন একজন ভারতীয় অভিনেত্রী, যিনি তামিল ভাষার চলচ্চিত্রে অভিনয় করেছেন। তামিল চলচ্চিত্র "কেনেডি ক্লাব" (২০১৯)-এর মাধ্যমে চলচ্চিত্রে অভিষেক করার পরে, তিনি "ভেলান" (২০২১) এবং "বীরপান্ডিয়াপুরম" (২০২২)-এ অভিনয় করেছেন।
মীনাক্ষী সেভেন্থ ডে অ্যাডভেন্টিস্ট ম্যাট্রিকুলেশন হায়ার সেকেন্ডারি স্কুল, মাদুরাই থেকে তার বিদ্যালয়-পাঠ সম্পন্ন করন। পবর্তীতে তিনি উইমেন্স ক্রিশ্চিয়ান কলেজ, চেন্নাই থেকে ভিজ্যুয়াল কমিউনিকেশন ডিগ্রি সম্পন্ন করেন। স্টার বিজয়ের "সারাভানন মীনাচি"-তে তিনি প্রথম অভিনেত্রী হিসেবে আবির্ভূত হন, এরপর তিনি নেটওয়ার্কের "ভিলা টু ভিলেজ" এবং "রান বেবি রান" অনুষ্ঠানে অংশ নেন।
মীনাক্ষী সুসীন্থিরানের "কেনেডি ক্লাব" (২০১৯)-এর মাধ্যমে চলচ্চিত্রে অভিষেক করেছিলেন, যেখানে তিনি একজন কাবাডি খেলোয়াড়ের চরিত্রে অভিনয় করেন। তিনি তার পরবর্তী পারিবারিক নাট্য চলচ্চিত্র "ভেলান" (২০২১)-এ অভিনয় করেন এবং এটিকে একটি "স্মরণীয় অভিজ্ঞতা" হিসাবে বর্ণনা করেন।
২০২২ সালে মীনাক্ষীকে জয়ের বিপরীতে সুসীন্থিরানের মারপিটধর্মী নাট্য চলচ্চিত্র "বীরপান্ডিয়াপুরম"-এ দেখা গিয়েছিল।
ওস্তাদ বাবর আলী খান

ওস্তাদ বাবর আলী খান (৩ এপ্রিল ১৯০৩ - ২৫ ফেব্রুয়ারি ১৯৮৫) বাংলাদেশের একজন বিশিষ্ট সঙ্গীতজ্ঞ। তিনি "সুরবিতান" নামে একটি প্রসিদ্ধ সঙ্গীত প্রতিষ্ঠান গড়ে তোলেন। ক্ষণজন্মা এ সঙ্গীত সাধক সঙ্গীত জগতের একজন পুরোধা ব্যক্তিত্ব ছিলেন।
ওস্তাদ বাবর আলী খানের জন্ম ১৯০৩ সালের ৩ এপ্রিল হবিগঞ্জ জেলার লাখাই উপজেলার মোড়াকরি গ্রামে। তাঁর বাবা দুদু খাঁ ছিলেন একজন নামকরা সঙ্গীতশিল্পী।
তিনি ব্রাহ্মণবাড়িয়া জেলার নাসিরনগর উপজেলায় অবস্থিত ফান্দাউক পণ্ডিত রাম উচ্চ বিদ্যালয়ে দশম শ্রেণি পর্যন্ত পড়াশোনা করেন।
ওস্তাদ বাবর আলী খানের সঙ্গীত শিক্ষার হাতেখড়ি বাবা দুদু খাঁর কাছে। দুদু খাঁ ছিলেন একজন প্রসিদ্ধ সঙ্গীত শিল্পী। পরবর্তীতে তিনি ওস্তাদ আলাউদ্দিন খাঁ এবং ওস্তাদ আয়েত আলী খাঁর মতো বিখ্যাত সঙ্গীত সাধকদের কাছে সঙ্গীতের তালিম নেন। একসময় সঙ্গীত শেখার টানে তিনি কলকাতায় ছুটে যান। সেখানে প্রখ্যাত সঙ্গীতজ্ঞ মহেন্দ্র চন্দ্র দে'র কাছে সঙ্গীত শিক্ষা গ্রহণ করেন। ওস্তাদ বাবর আলী খান একাধারে সেতার, সরোদ,গীটার, সানাই,হারমোনিয়াম, টিকারা, তবলা, এস্রাজ, দোতারা প্রভৃতিতে অত্যন্ত পারদর্শী হয়ে ওঠেন।
১৯৩৫ সালে হবিগঞ্জে ফিরে এসে তিনি স্থানীয় আর্ট কাউন্সিলে যোগ দেন। ষাটের দশকে সিলেট বেতারের যাত্রা শুরু হলে তাতে যোগ দেওয়ার জন্য তাঁকে অনুরোধ করা হয়। ১৯৭১ সালে স্বাধীনতা যুদ্ধ শুরু হওয়ার পূর্ব পর্যন্ত তিনি সেখানে মিউজিক প্রডিউসার হিসেবে দায়িত্ব পালন করেন। স্বাধীনতার পর ওস্তাদ বাবর আলী খান গড়ে তোলেন সঙ্গীত শিক্ষা প্রতিষ্ঠান সুরবিতান। সেখানে তিনি অধ্যক্ষ হিসেবে সঙ্গীত শিক্ষাদানে আত্মনিয়োগ করেন। ওস্তাদ বাবর আলী খানের কাছে সঙ্গীত শিক্ষা গ্রহণ করে পরবর্তীতে অনেকেই যশস্বী হয়েছেন। কণ্ঠশিল্পী সুবীর নন্দী সহ অনেকেরই সঙ্গীত গুরু ছিলেন ওস্তাদ বাবর আলী খান।
ওস্তাদ বাবর আলী খান ১৯৮৫ সালের ২৫ ফেব্রুয়ারি মৃত্যুবরণ করেন।
দিল্লি শহরতলি রেল

দিল্লি শহরতলি রেল হল একটি শহরতলির রেল পরিষেবা যা উত্তর রেল দ্বারা ন্যাশনাল ক্যাপিটাল রিজিয়নের (এনসিআর) জন্য পরিচালিত হয়। এই রেল পরিষেবাটি দিল্লি, গুরগাঁও, ফরিদাবাদ, গাজিয়াবাদ, সোনিপাত এবং হরিয়ানা এবং উত্তর প্রদেশের পার্শ্ববর্তী জেলাগুলি কভার করে। এই পরিষেবাগুলি বেশিরভাগ ইএমইউ এবং মেমু রেক ব্যবহার করে চালানো হয়। এতে এনসিআর-এর একটি অংশ হরিয়ানার রেওয়ারি পর্যন্ত যাত্রীবাহী ট্রেন এবং ডিএমইউ পরিষেবা অন্তর্ভুক্ত রয়েছে। বর্তমানে দিল্লিতে ৪৬টি রেলওয়ে স্টেশন রয়েছে।
রেল মন্ত্রকের মতে, মেট্রো স্টেশনগুলির সাথে ইন্টারচেঞ্জ নির্মাণের মাধ্যমে দিল্লি মেট্রোর সাথে নেটওয়ার্কটি সংস্কার এবং সংহত করার পরিকল্পনা চলছে। শহরের যানজট কমানোই এই প্রকল্পের লক্ষ্য। 
দিল্লি শহরতলির রেলপথ একই ট্র্যাকগুলি ব্যবহার করে যা দীর্ঘ দূরত্বের ট্রেনগুলির জন্যও ব্যবহৃত হয়। ২০০৯ সালে নতুন দিল্লি এবং পালওয়ালের মধ্যে এবং নয়াদিল্লি থেকে গাজিয়াবাদ এবং পানিপথের মধ্যে লেডিস স্পেশাল ট্রেন চালু করা হয়েছিল। 
বর্তমানে দিল্লিতে ইএমইউগুলি ১২টি কোচ নিয়ে চলে, যার মধ্যে দশটি সাধারণ বগি এবং দুটি মহিলা বগি। উত্তর রেলের অনুমান অনুসারে, ১১০ টিরও বেশি শহরতলির ট্রেন রয়েছে, যেগুলি গুরুত্বপূর্ণ বিভাগে চলাচল করে।
দিল্লি মেট্রো দ্রুত গতিতে বৃদ্ধির সাথে সাথে, দিল্লি শহরতলির রেলওয়ের অবস্থার উন্নতিতে খুব কম ফোকাস করা হয়েছে। পরিষেবাগুলিকে শক্তিশালী করার খবর পাওয়া গেছে যাতে আরও বেশি যাত্রীরা এই সুবিধাটি উপভোগ করতে পারে। সম্ভাব্যতা অধ্যয়নও করা হয়েছে, এবং যাত্রীদের চাহিদার পরিপ্রেক্ষিতে, গুরগাঁও থেকে EMU পরিষেবা চালু করার পরিকল্পনাও ছিল একটি সমন্বিত রেল-বাস ট্রানজিট (IRBT) সিস্টেম দিল্লিকে গুরগাঁও, গাজিয়াবাদ এবং সাহিবাদের স্যাটেলাইট শহরগুলির সাথে সংযুক্ত করার জন্য সরকার দ্বারা প্রচার করা হচ্ছে। একটি সম্ভাব্যতা সমীক্ষা ইতোমধ্যে সম্পন্ন হয়েছে, এবং প্রকল্পটি পর্যবেক্ষণের জন্য একটি স্টিয়ারিং কমিটি নিয়োগ করা হয়েছে৷ IRBT এর দুটি ডেডিকেটেড ট্র্যাক থাকবে।
পার্ক ইল-গিউ

পার্ক ইল-গিউ (, , ; জন্ম: ২২ ডিসেম্বর ১৯৮৯) হলেন একজন জাপানি-দক্ষিণ কোরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে গোলরক্ষক হিসেবে খেলেন।
পার্ক ইল-গিউ ১৯৮৯ সালের ২২শে ডিসেম্বর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
বৈশ্বিক ইসলামি অর্থনীতি পুরস্কার

বৈশ্বিক ইসলামি অর্থনীতি পুরস্কার বা গ্লোবাল ইসলামিক ফাইন্যান্স অ্যাওয়ার্ডস (জিআইএফএ বা জিফা) হল ইসলামিক ব্যাংকিং এবং ফাইন্যান্সের সবচেয়ে মর্যাদাপূর্ণ পুরস্কারগুলির মধ্যে একটি। ২০১১ সালে জিআইএফএ ইসলামিক ব্যাংকিং এবং ফিনান্সের পক্ষে সমর্থনের অংশ হিসাবে পরামর্শক সংস্থা এডবিজ দ্বারা প্রতিষ্ঠিত হয়েছিল। প্রতি বছর জিআইএফএ-এর অ্যাওয়ার্ড কমিটি গ্লোবাল ইসলামিক ফাইন্যান্স লিডারশিপ অ্যাওয়ার্ড নামে তার শীর্ষ পুরস্কারের বিজয়ী হিসেবে একজন রাষ্ট্র বা সরকার প্রধান বা উচ্চতা ও তাৎপর্যের সমতুল্য একজন নেতৃস্থানীয় ব্যক্তিত্ব নির্বাচন করে। বিজয়ী জিআইএফএ লরিয়েট নামেও পরিচিত। জিআইএফএ নোবেল শান্তি পুরস্কারের পর দ্বিতীয় পুরস্কার প্রদানকারী সংস্থা হিসেবে আবির্ভূত হয়েছে, রাষ্ট্র বা সরকার প্রধানদের পুরস্কার প্রদানের সংখ্যার দিক থেকে।
জিআইএফএ-এর বহু বিভাগ রয়েছে। অন্যতম বিভাগগুলো হল:
শীর্ষ পুরস্কারের মধ্যে রয়েছে 
বিশ্বব্যাপী ইসলামি আর্থিক পরিষেবা শিল্পের বাইরের প্রতিষ্ঠান এবং ব্যক্তিদের প্রচেষ্টা এবং সমর্থনকে স্বীকৃতি দেওয়ার জন্য পুরস্কার কমিটি প্রতি বছর বেশ কয়েকটি উদযাপনমূলক পুরস্কারের সিদ্ধান্ত নেয়, প্রধানত পাবলিক সেক্টর থেকে। এর মধ্যে রয়েছে:
২০১৭ সালে, কিছু নেতৃস্থানীয় ব্যক্তিত্ব এবং সত্তার পরিষেবাগুলিকে স্বীকৃতি দেওয়ার জন্য জিফা চ্যাম্পিয়নশিপ অ্যাওয়ার্ডগুলি চালু করা হয়েছিল, যারা তাদের নিজ নিজ এখতিয়ারে একটি অনুঘটকের ভূমিকা পালন করেছে। ২০১৭ সালে রাশিয়ায়, কাজাগস্তানে ও কিছু ব্যক্তি মিলিয়ে তিনটি চ্যাম্পিয়নশিপ পুরস্কার ঘোষণা করা হয়েছিল।
জিআইএফএ বিশেষ পুরস্কার (লিডারশিপ রোল) এ পর্যন্ত তিনজনকে দেওয়া হয়েছে। ইয়াসিন আনোয়ার, স্টেট ব্যাংক অফ পাকিস্তানের গভর্নর (২০১১), সানুসি লামিডো সানুসি, সেন্ট্রাল ব্যাংক অফ নাইজেরিয়ার গভর্নর (২০১৩), ইয়ারলান এ. বাইদাউলেট, ইসলামিক ফাইন্যান্সের উপদেষ্টা, কাজাখস্তান সরকার (২০১৫)
ইসলামি অর্থনীতি-উকালতি পুরস্কার বৈশ্বিক ইসলামি অর্থনীতি প্রতিষ্ঠানের বিপরীতে, যেগুলি শিল্পের বাইরের ব্যক্তি এবং প্রতিষ্ঠানের প্রদান করা হয়। সাধারণত যারা ইসলামি আইন সংক্রান্ত বিষয়াদি নিয়ে গবেষণা করে, এবং বৈশ্বিকভাবে গুরুত্ব পেয়ে থাকে, তাদেরকে এই পুরস্কার প্রদান করা হয়।
২০১৬ সালে উদ্বোধন করা হয়, জিফা লাইফটাইম অ্যাচিভমেন্ট অ্যাওয়ার্ড প্রদান করা হয় একজন ব্যতিক্রমী নেতাকে তাদের আজীবন অবদানের জন্য, যারা তাদের সমস্ত জীবন এই কাজের মধ্যে ব্যয় করেছেন। আজীবনের চেষ্টাকে এই পুরস্কারের মাধ্যমে সন্মান জানানো হয়।
শুধুমাত্র কিছু নির্বাচিত ব্যক্তি প্রেস্টিজ অ্যাওয়ার্ড পাওয়ার জন্য নির্বাচিত হন, যারা পেশায় শ্রেষ্ঠত্ব, একটি প্রতিষ্ঠানের মধ্যে নেতৃত্ব এবং ইসলামিক ব্যাংকিং ও ফাইন্যান্সের ওকালতিকে স্বীকৃতি দেয়। প্রেস্টিজ অ্যাওয়ার্ডের প্রধান বিভাগগুলো হল:
২০১৬ সালে, পুরস্কার কমিটি জিফা মার্কেট লিডারশিপ অ্যাওয়ার্ডস নামে একটি নতুন বিভাগ অন্তর্ভুক্ত করার সিদ্ধান্ত নিয়েছে যাতে শিল্পের বিশেষ উপ-সেক্টরে প্রতিষ্ঠানগুলির নেতৃত্বের ভূমিকাকে স্বীকৃতি দেওয়া হয়। তাদের প্রতিষ্ঠার পর থেকে দুই বছরে, নিম্নলিখিত প্রতিষ্ঠানগুলি তাদের নিজ নিজ সেক্টর/উপ-সেক্টরে নেতৃত্বের জন্য স্বীকৃত হয়েছে:
ধীরে ধীরে আপকামিং পার্সোনালিটি অ্যাওয়ার্ডের সংখ্যা ও তাৎপর্য বৃদ্ধি পাচ্ছে। যারা সাম্প্রতিক ইসলামি অর্থনীতিতে অবদান রাখছে, এবং প্রভাব বিস্তার করছে, যাদের ধারণা ইসলামি অর্থনীতিকে দ্রুত উন্নত করছে। তাদেরকে এই পুরস্কার প্রদান করা হয়।
নিয়মিত ক্যাটাগরি ছাড়াও, প্রতি বছর অ্যাওয়ার্ড কমিটি অন্য কোনো ক্যাটাগরির আওতায় পড়ে না এমন প্রতিষ্ঠানকে পুরস্কার দেওয়ার সিদ্ধান্ত নিতে পারে। এখন পর্যন্ত অনেককেই এই পুরস্কার দেওয়া হয়েছে।
এবেনিজার প্লেস, উইক

স্কটল্যান্ডের ক্যাথনেসের উইক শহরে অবস্থিত এবেনিজার প্লেস "গিনেস বিশ্ব রেকর্ড" দ্বারা দৈর্ঘ্য বিশিষ্ট বিশ্বের সবচেয়ে ছোট রাস্তা হিসেবে স্বীকৃতি পায়। ম্যাকেইস হোটেলের ১ নং খাবারের দোকানের প্রবেশদ্বারই হলো রাস্তাটির একমাত্র ঠিকানা। ইউনিয়ন স্ট্রিট এবং রিভার স্ট্রিটের দিকে হোটেলটির অন্যান্য সম্মুখভাগও রয়েছে, যেগুলোর প্রধান প্রবেশপথ ইউনিয়ন স্ট্রিটে।
এবেনিজার প্লেস ১৮৮৩ সালে সর্বপ্রথম উদ্ভূত হয়, যখন এবেনিজার প্লেস ১ নির্মিত হয়; ভবনের মালিককে হোটেলের সংক্ষিপ্ত দিকের একটি নাম প্রদানের নির্দেশ দেওয়া হয়। পরবর্তীতে ১৮৮৭ সালে এটিকে আনুষ্ঠানিকভাবে একটি রাস্তা হিসেবে ঘোষণা করা হয়।
২০০৬ সালে ম্যাকেইস হোটেলের মালিক এবেনিজার প্লেসে নতুন খাবারের দোকানের প্রবেশদ্বার তৈরী করার পর রাস্তাটি গিনেস বিশ্ব রেকর্ড দ্বারা সবচেয়ে ছোট রাস্তার স্বীকৃতি পায়। এটি দৈর্ঘ্যের এলজিন স্ট্রিট ব্যাকাপের পূর্বতন রেকর্ডকে ভেঙ্গে দেয়।
ইসমাইল দুঙ্গা

ইসমাইল সালিম দুঙ্গা (; জন্ম: ২৪ ফেব্রুয়ারি ১৯৯৩; ইসমাইল দুঙ্গা নামে সুপরিচিত) হলেন একজন নাইজেরীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের তৃতীয় স্তর জে৩ লিগের ক্লাব কামাতামারে সানুকির হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
ইসমাইল সালিম দুঙ্গা ১৯৯৩ সালের ২৪শে ফেব্রুয়ারি তারিখে নাইজেরিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
শার্লক হোমস (সাউন্ডট্র্যাক)

শার্লক হোমস: অরিজিনাল মোশন পিকচার সাউন্ডট্র্যাক হলো গাই রিচি পরিচালিত, রবার্ট ডাউনি জুনিয়র এবং জ্যুড ল অভিনীত ২০০৯ সালের চলচ্চিত্রের একই নামের সাউন্ডট্র্যাক অ্যালবাম।
পরিচালক গাই রিচি সম্পাদনার সময় অস্থায়ী সঙ্গীত হিসেবে হান্স জিমারের "দ্য ডার্ক নাইট" চলচ্চিত্রের সাউন্ডট্র্যাকটি ব্যবহার করেন। জিমার খুশি হন যখন রিচি তাকে স্কোর করতে বলেন, কিন্তু তাকে সম্পূর্ণ ভিন্ন কিছু করতে বলা হয়। জিমার রিচির কাছে তার স্কোরটিকে দ্য পোগস (রোমানিয়ান বাদকদলে যোগদানকারী) শব্দ হিসেবে বর্ণনা করেন। বাদ্যযন্ত্রের জন্য সুরকার হ্যান্স জিমার একটি ব্যাঞ্জো, সিম্বালোম, স্কুইকি বেহালা, একটি "ভাঙা পাব পিয়ানো" এবং এক্সপেরিবাসের মতো অন্যান্য অপ্রচলিত যন্ত্র ব্যবহার করেন।
প্রথমত, জিমারের কাছে তার নিজস্ব পিয়ানো ছিল। কিন্তু তিনি দেখতে পান যে, এটি তার লক্ষ্য পূরণ করছে না। এর সুর সহজভাবে বেসুরো শোনায়। তিনি তার সহকারীকে তার জন্য একটি ভাঙা পিয়ানো খুঁজে বের করতে বলেন। তারা প্রথম যে পিয়ানোটি খুঁজে পায় তা এড়িয়ে যাওয়া হয়, কারণ এটি স্পষ্টতই পছন্দ করার মতো ছিল এবং এটার যত্ন নেওয়া হয়েছিল। কিন্তু দ্বিতীয় যে পিয়ানোটি তারা খুঁজে পান সেটিই তারা শার্লক হোমসের প্রযোজনায় ব্যবহার করেন। জিমার বলেন, "আমরা এক রবিবারে "20th Century Fox's"-এর আন্ডারগ্রাউন্ড কার পার্ক ভাড়া নিয়েছিলাম এবং পিয়ানো দিয়ে জঘন্য কাজ করেছিলাম।" 
ফিল্মের বক্সিং দৃশ্যে দ্য ডাবলিনার্সের " রকি রোড টু ডাবলিন "-এর একটি সংস্করণও রয়েছে, যা এই অ্যালবামে অন্তর্ভুক্ত করা হয়নি।